**KAZALO**

[1. PRIJAVA ZA VPIS](#_1._PRIJAVA_ZA)

[1.1 PRIJAVNI ROKI ZA SLOVENSKE DRŽAVLJANE/-KE IN DRŽAVLJANE/-KE DRŽAV ČLANIC EVROPSKE UNIJE](#_1.1_PRIJAVNI_ROKI)

[1.2 PRIJAVNI ROKI ZA TUJCE/-KE IZ DRŽAV NEČLANIC EVROPSKE UNIJE IN SLOVENCE/-KE BREZ SLOVENSKEGA DRŽAVLJANSTVA](#_1.2_PRIJAVNI_ROKI)

[1.3 PRIJAVA ZA VPIS V VIŠJI LETNIK (po merilih za prehode oziroma pod pogoji za hitrejše napredovanje) ter PRIJAVA ZA VZPOREDNI ŠTUDIJ IN ŠTUDIJ DIPLOMANTOV](#_1.3_PRIJAVA_ZA)

[2. SPLETNI INFORMATIVNI DNEVI](#_2._SPLETNI_INFORMATIVNI)

[3. NAČIN PRIJAVE](#_3._NAČIN_PRIJAVE)

[4. VPISNA MESTA](#_4._VPISNA_MESTA)

[5. ŠTUDIJSKI PROGRAMI IN VPISNI POGOJI](#_5._ŠTUDIJSKI_PROGRAMI)

[6. DOKAZILA O IZPOLNJEVANJU VPISNIH POGOJEV](#_6._DOKAZILA_O)

[7. INFORMACIJE O POŠILJANJU PRILOG K PRIJAVI](#_7._INFORMACIJE_O)

[8. PREIZKUSI POSEBNIH NADARJENOSTI, SPOSOBNOSTI IN SPRETNOSTI TER POSAMEZNI IZPITI SPLOŠNE MATURE](#_8._PREIZKUSI_POSEBNIH)

[9. OMEJITEV VPISA IN MERILA ZA IZBIRO](#_9._OMEJITEV_VPISA)

[10. IZBIRNI POSTOPEK ZA SLOVENSKE DRŽAVLJANE/-KE IN DRŽAVLJANE/-KE DRŽAV ČLANIC EVROPSKE UNIJE](#_10._IZBIRNI_POSTOPEK)

[10.1 PRVI PRIJAVNI ROK](#_10.1_PRVI_PRIJAVNI)

[10.2 DRUGI PRIJAVNI ROK](#_10.2_DRUGI_PRIJAVNI)

[10.3 ROK ZA ZAPOLNITEV ŠE PROSTIH VPISNIH MEST](#_10.3_ROK_ZA)

[11. POSTOPEK PRIZNAVANJA IZOBRAŽEVANJA ZA NAMEN NADALJEVANJA IZOBRAŽEVANJA V REPUBLIKI SLOVENIJI ZA KANDIDATE/-KE S TUJO LISTINO](#_11._POSTOPEK_PRIZNAVANJA)

[12. DODELITEV STATUSA KANDIDATA/-KE S POSEBNIM STATUSOM](#_12._DODELITEV_STATUSA)

[13. VPIS](#_13._VPIS_kazalo)

[14. OPOZORILO ZA ŽE VPISANE ŠTUDENTE/-KE](#_14._OPOZORILO_ZA)

[15. POJASNILO GLEDE PLAČEVANJA ŠOLNINE V SKLADU S 77. ČLENOM ZAKONA O VISOKEM ŠOLSTVU](#_15._POJASNILO_GLEDE)

[16. PODROBNEJŠE INFORMACIJE](#_16._PODROBNEJŠE_INFORMACIJE)

[PRILOGA 1: Predmeti splošne mature](#PRILOGA1)

[PRILOGA 2: Tabela za pretvorbo ocen pri točkovanju omejitve vpisa na visokošolskih strokovnih študijskih programih prve stopnje](#PRILOGA2)

[PRILOGA 3: Tabela za pretvorbo ocen pri točkovanju omejitve vpisa na univerzitetnih študijskih programih prve stopnje in enovitih magistrskih študijskih programih druge stopnje](#PRILOGA3)

[PRILOGA 4: Dokazila, potrebna za postopek prijave za vpis in priznavanja tujega izobraževanja za namen nadaljevanja študija v Republiki Sloveniji za kandidate s tujo listino](#PRILOGA4)

[PRILOGA 5: Pravila vrednotenja srednješolskega uspeha iz tujih spričeval](#PRILOGA5)

1. [Splošna določila](#Splošnadoločila1)
2. [Pretvarjanje ocen](#Pretvarjanjeocen2)
3. [Vrednotenje splošnega uspeha v zadnjih dveh letnikih srednje šole](#Vrednotenjesplonegauspeha343)
4. [Vrednotenje uspeha pri priznanem zaključnem izpitu pred 1. 6. 1995](#VrednotenjesplonegauspehaZI4)
5. [Vrednotenje uspeha pri priznani poklicni maturi](#VrednotenjesplonegauspehaPM5)
6. [Vrednotenje uspeha pri priznani splošni maturi](#VrednotenjesplonegauspehaSM6)
7. [Vrednotenje uspeha pri evropski maturi](#Vrednotenjesplonegauspehaevmat7)
8. [Vrednotenje uspeha pri mednarodni maturi](#VrednotenjesplonegauspehaMM8)

[PRILOGA 6: Preizkusi posebnih nadarjenosti, sposobnosti in spretnosti v prvem in drugem prijavnem roku – študijsko leto 2021/2022](#PRILOGA6)

**UNIVERZA V LJUBLJANI**

UNIVERZA V MARIBORU

UNIVERZA NA PRIMORSKEM

UNIVERZA V NOVI GORICI

UNIVERZA V NOVEM MESTU

NOVA UNIVERZA

JAVNI IN KONCESIONIRANI SAMOSTOJNI VISOKOŠOLSKI ZAVODI

RAZPIS ZA VPIS V DODIPLOMSKE IN ENOVITE MAGISTRSKE ŠTUDIJSKE PROGRAME V ŠTUDIJSKEM LETU 2021/2022

# **SKUPNE DOLOČBE**

Na podlagi sedmega odstavka 40. člena Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17 in 175/20 – ZIUOPDVE) in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 171. dopisni seji dne 5. 2. 2021 pod točko 3 sprejela Sklep o soglasju k vsebini in dopolnitvi vsebine razpisa za vpis v dodiplomske in enovite magistrske študijske programe v študijskem letu 2021/2022.

# **1.** **PRIJAVA ZA VPIS** [***kazalo***](#kazalo)

## 1.1 PRIJAVNI ROKI ZA SLOVENSKE DRŽAVLJANE/-KE IN DRŽAVLJANE/-KE DRŽAV ČLANIC EVROPSKE UNIJE [*kazalo*](#kazalo)

| **Prijavni roki** | **Rok za prijavo** | **Opozorila** | **Kdo lahko odda prijavo** |
| --- | --- | --- | --- |
| **Prvi prijavni rok** | Od **16. februarja** do **19. marca 2021** | Zadnji dan za elektronsko oddajo prijave v eVŠ je **19. marec 2021**.  Po 19. marcu 2021 spremembe in odjave posameznih zapisanih **študijskih želja niso več mogoče**.  Kandidati/-ke lahko oddajo eno prijavo, v kateri po prednostnem vrstnem redu navedejo do tri (3) študijske želje. | ‒ **Državljani/-ke Republike Slovenije in državljani/-ke držav članic Evropske unije**  ‒ Državljani/-ke držav nečlanic Evropske unije, ki imajo stalno bivališče v Sloveniji in so sami/-e ali njihovi starši rezidenti RS za davčne namene.  ‒ Osebe s priznanim statusom mednarodne zaščite in prosilci/-ke za mednarodno zaščito |
| **Drugi prijavni rok** | Od **20.** do **27. avgusta 2021**  Prosta vpisna mesta bodo objavljena 19. avgusta 2021. | Zadnji dan za elektronsko oddajo prijave v eVŠ je **27. avgust 2021**.  Po 27. avgustu 2021 spremembe in odjave posameznih zapisanih **študijskih želja niso več mogoče**.  Kandidati/-ke lahko oddajo eno prijavo, v kateri po prednostnem vrstnem redu navedejo do tri (3) študijske želje. | ‒ **Kandidati/-ke, ki se niso prijavili/-e v prvem prijavnem roku**.  ‒ **Kandidati/-ke, ki se niso uvrstili/-e v nobenega od v prvi prijavi naštetih študijskih programov.**  ‒ **Kandidati/-ke**, ki se **niso vpisali/-e** v študijski program, v katerega so bili/-e **sprejeti/-e v prvem prijavnem roku.**  ‒ **Kandidati/-ke**, ki so se iz študijskega programa, v katerega so bili/-e sprejeti/-e v prvem prijavnem roku, **izpisali/-e do vključno 17. avgusta 2021**. |
| **Rok za zapolnitev še prostih vpisnih mest** | Od **23.** do **24. septembra 2021 do 12. ure** (to je tudi rok za oddajo prilog)  Prosta vpisna mesta bodo objavljena 23. septembra 2021. | Zadnji dan za elektronsko oddajo prijave vključno s prilogami v eVŠ je **24. september 2021 do 12. ure.**  Po 24. septembru 2021 po 12. uri spremembe in odjave posameznih zapisanih **študijskih želja niso več mogoče**.  Kandidati/-ke lahko oddajo največ tri (3) prijave, v vsaki lahko navedejo eno študijsko željo. | ‒ **Kandidati/-ke, ki se niso prijavili/-e v prvem ali drugem prijavnem roku.**  ‒ **Kandidati/-ke**, ki so oddali/-e prvo ali drugo prijavo in se v izbirnem postopku tekočega leta **niso uvrstili/-e v nobenega od v prijavi naštetih študijskih programov**.  ‒ **Kandidati/-ke**, sprejeti/-e v prvem ali drugem prijavnem roku **v študijski program, ki se ne bo izvajal**. |

**Kandidati/-ke naj bodo pri izpolnjevanju prijave pozorni/-e, da izpolnjujejo oziroma bodo izpolnjevali/-e pogoje za vpis v posamezni študijski program, sicer se jim študijska želja ne bo upoštevala!**

**Kandidati/-ke lahko v prvem in drugem prijavnem roku** po prednostnem vrstnem redu izberejo **največ tri študijske programe**, v katere se želijo vpisati in za katere **izpolnjujejo oziroma bodo do rokov, objavljenih s tem razpisom, izpolnjevali/-e pogoje za vpis**. **Pomemben je vrstni red izbranih študijskih programov**, saj bo pod pogoji, ki so v tem razpisu navedeni v poglavju o izbirnem postopku, kandidat/-ka uvrščen/-a v prvega, za katerega bo izpolnil/-a vse pogoje.

**Podatki o še prostih vpisnih mestih za drugi prijavni rok bodo 19. avgusta 2021** objavljeni na spletnem portalu eVŠ, spletnih straneh visokošolskih prijavno-informacijskih služb Univerze v Ljubljani, Univerze v Mariboru, Univerze na Primorskem, Univerze v Novi Gorici in spletnih straneh visokošolskih zavodov.

**Drugo prijavo za vpis lahko oddajo tudi kandidati/-ke, za katere se izbirni postopek prvega roka še ni končal** (opravljanje mature v dveh delih, pri čemer se del mature, opravljen v jesenskem roku, upošteva kot celotno opravljena matura v spomladanskem izpitnem roku, po sklepu pristojnega organa, opravljanje preizkusov posebnih nadarjenosti, sposobnosti in spretnosti v jesenskem roku, kandidati/-ke, za katere postopek priznavanja za namen nadaljevanja izobraževanja še ni končan, kandidati/-ke, za katere je tako odločeno v pritožbenem postopku, oziroma kandidati/-ke, za katere pritožbeni postopek še ni končan). Drugo prijavo za vpis lahko oddajo od 20. do 27. avgusta 2021. Če se bodo uvrstili/-e v enega izmed študijskih programov iz Prve prijave za vpis, se postopek glede njihove prijave v drugem roku ustavi z njegovim/-nim pisnim soglasjem. Kandidat/-ka poda pisno soglasje do objave rezultatov splošne in poklicne mature ter maturitetnih izpitov v jesenskem roku. Če kandidat/-ka takšnega soglasja ne poda v roku iz prejšnjega stavka, se šteje, da je umaknil/-a prijavo na drugem prijavnem roku.

**Podatki o študijskih programih, ki bodo razpisali še prosta vpisna mesta v roku za zapolnitev še prostih vpisnih mest, bodo 23. septembra 2021** objavljeni na spletnem portalu eVŠ in spletnih straneh visokošolskih zavodov.

**Prijavo za vpis v roku za zapolnitev še prostih vpisnih mest** lahko oddajo tudi kandidati/-ke, za katere pritožbeni postopek še ni končan, ter kandidati/-ke, za katere postopek priznavanja izobraževanja za nadaljevanje izobraževanja še ni končan.

## 1.2 PRIJAVNI ROKI ZA TUJCE/-KE IZ DRŽAV NEČLANIC EVROPSKE UNIJE IN SLOVENCE/-KE BREZ SLOVENSKEGA DRŽAVLJANSTVA [*kazalo*](#kazalo)

Državljani/-ke držav nečlanic Evropske unije in Slovenci/-ke brez slovenskega državljanstva se prijavijo na vpisna mesta, ki so objavljena **v tabelah z vpisnimi mesti za Slovence/-ke brez slovenskega državljanstva in tujce/-ke** – **državljane/-ke držav nečlanic Evropske unije.**

**Tuji državljani/-ke** morajo **plačati šolnino** v skladu s Pravilnikom o šolninah in bivanju v javnih študentskih domovih za Slovence brez slovenskega državljanstva in tujce v Republiki Sloveniji (Uradni list RS, št. 77/16).

Na podlagi podpisanih protokolov o sodelovanju na področju izobraževanja so državljani/-ke **Črne gore, Kosova, Severne Makedonije, Bosne in Hercegovine** ter **Srbije** za vpis v študijskem letu 2021/2022 izenačeni/-e z državljani/-kami Slovenije in državljani/-kami držav članic Evropske unije glede plačila stroškov študija, torej so oproščeni/-e plačila šolnine za tujce/-ke za redni študij.

| **Univerza oziroma samostojni visokošolski zavod** | **Prijavni roki** | **Roki za oddajo prilog k prijavi** | **Opozorila** | **Kdo lahko odda prijavo** |
| --- | --- | --- | --- | --- |
| **Univerza v Ljubljani** | Prvi prijavni rok: od 16. februarja do 20. aprila 2021 | Prvi prijavni rok: do 23. julija 2021 | Kandidati/-ke lahko oddajo eno prijavo, v kateri po prednostnem vrstnem redu navedejo do tri (3) študijske želje. | Državljani/-ke držav nečlanic Evropske unije in Slovenci brez slovenskega državljanstva |
| Drugi prijavni rok: 6. in 7. september 2021 | Drugi prijavni rok: do 7. septembra 2021 | Kandidati/-ke lahko oddajo največ tri (3) prijave, v vsaki lahko navedejo eno študijsko željo. | Kandidati/-ke, ki so se prijavili/-e v prvem prijavnem roku in niso bili/-e sprejeti/-e, ter kandidati/-ke, ki so bili/-e sprejeti/-e v prvem prijavnem roku in se niso vpisali/-e. [[1]](#footnote-1) |
| **Univerza v Mariboru** | Prvi prijavni rok: od 16. februarja do 20. aprila 2021 | Prvi prijavni rok: do 9. junija 2021 za kandidate/-ke, ki že imajo zaključna spričevala, in do 13. avgusta 2021 za kandidate/-ke, ki jim bo zaključno spričevalo izdano v letu 2021. | Kandidati/-ke lahko oddajo eno prijavo, v kateri po prednostnem vrstnem redu navedejo do tri (3) študijske želje. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok[[2]](#footnote-2): od 6. do 8. septembra 2021 | Drugi prijavni rok: do 10. septembra 2021 | Kandidati/-ke lahko oddajo največ tri (3) prijave, v vsaki lahko navedejo eno študijsko željo. | Kandidati/-ke, ki niso oddali/-e prve prijave za vpis, in tisti, ki se niso uvrstili/-e v nobenega od v prvi prijavi navedenih študijskih programov. |
| **Univerza na Primorskem** | Prvi prijavni rok:  od 16. februarja do 21. maja 2021 | Prvi prijavni rok: do 15. julija 2021 | Kandidati/-ke lahko oddajo eno prijavo, v kateri po prednostnem vrstnem redu navedejo do tri (3) študijske želje. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok:  od 28. maja do 21. julija 2021 | Drugi prijavni rok: do 21. julija 2021 |
| Tretji prijavni rok:  od 9. avgusta do 3. septembra 2021 | Tretji prijavni rok: do 3. septembra 2021 |
| Rok za zapolnitev mest: 23. in 24. septembra 2021 do 12. ure | Rok za zapolnitev še prostih vpisnih mest: do 24. septembra 2021 do 12. ure | Kandidati/-ke lahko oddajo največ tri (3) prijave, v vsaki lahko navedejo eno študijsko željo. |
| **Univerza v Novi Gorici** | Prvi prijavni rok:  od 16. februarja do 30. marca 2021 | Prvi in drugi prijavni rok: do izteka prijavnega roka za kandidate/-ke, ki že imajo zaključna spričevala, in do 1. avgusta 2021 za kandidate/-ke, ki jim bo zaključno spričevalo izdano v letu 2021. | Kandidati/-ke lahko oddajo eno prijavo, v kateri po prednostnem vrstnem redu navedejo do tri (3) študijske želje. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok:  od 1. maja do 1. julija 2021 |
| Tretji prijavni rok:  od 1. avgusta do 1. septembra 2021 | Tretji prijavni rok ter rok za zapolnitev prostih mest: do izteka prijavnega roka |
| Prijave do zasedbe mest: od 10. do 24. septembra 2021 do 12. ure |
| **Univerza v Novem mestu** | Prijavni rok: od 1. maja do 31. avgusta 2021 | Do izteka prijavnega roka | Kandidati/-ke lahko oddajo več prijav, v vsaki lahko navedejo eno študijsko željo. | Državljani/-ke držav nečlanic Evropske unije in Slovenci/-ke brez slovenskega državljanstva |
| **Nova univerza** | Prvi prijavni rok:  od 1. do 24. junija 2021 | Ob prijavi | Kandidati/-ke lahko oddajo več prijav, v vsaki lahko navedejo eno študijsko željo. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok:  od 2. do 31. avgusta 2021 |
| **Fakulteta za dizajn** | Prijavni rok: od 16. februarja do 19. marca 2021 | Prijavni rok: do 23. julija 2021 | Kandidati/-ke lahko oddajo eno prijavo. | Državljani/-ke držav nečlanic Evropske unije in Slovenci/-ke brez slovenskega državljanstva |
| **Fakulteta za informacijske študije v Novem mestu** | Prvi prijavni rok: od 16. februarja do 19. marca 2021 | Prvi prijavni rok: do 6. avgusta 2021 | Kandidati/-ke lahko oddajo eno prijavo, v vsaki lahko navedejo največ tri (3) študijske želje. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok: od 20. do 27. avgusta 2021 | Drugi prijavni rok: do 31. avgusta 2021 |
| Rok za zapolnitev mest: 23. in 24. septembra 2021 do 12. ure | Rok za zapolnitev mest: do 24. septembra 2021 do 12. ure | Kandidati/-ke lahko oddajo eno prijavo z eno študijsko željo. |
| **Fakulteta za tehnologijo polimerov** | Prvi prijavni rok: od 16. februarja do 19. marca 2021 | Do izteka prijavnega roka | Kandidati/-ke lahko oddajo eno prijavo. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok: od 20. do 27. avgusta 2021 | V drugem prijavnem roku lahko oddajo prijavo le tisti, ki je niso oddali/-e v prvem prijavnem roku. |
| **Fakulteta za uporabne družbene študije v Novi Gorici** | Prvi prijavni rok: od 16. februarja do 19. marca 2021 | Ob prijavi | Kandidat/-ka lahko odda eno prijavo z eno študijsko željo. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok: od 20. do 28. avgusta 2021 |
| Rok za zapolnitev še prostih vpisnih mest: 23. in 24. septembra 2021 do 12. ure |
| **Gea College – Fakulteta za podjetništvo** | Prvi prijavni rok: od 16. februarja do 25. julija 2021 | Rok za oddajo prilog k prijavi: 22. september 2021 | Kandidati/-ke lahko oddajo več prijav, v vsaki lahko navedejo eno študijsko željo. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok: od 1. avgusta do 15. septembra 2021 |
| **Mednarodna fakulteta za družbene in poslovne študije** | Prvi prijavni rok: od 16. februarja do 20. julija 2021 | Prvi prijavni rok: do 20. julija 2021 | Kandidati/-ke lahko oddajo več prijav, v vsaki lahko navedejo eno študijsko željo. | Državljani/-ke držav nečlanic Evropske unije in Slovenci/-ke brez slovenskega državljanstva |
| Drugi prijavni rok: od 20. do 27  avgusta 2021 | Drugi prijavni rok: do 27. avgusta 2021 |
| **Visoka šola za varstvo okolja** | Prijavni rok: od 16. februarja do 31. julija 2021 | Do izteka prijavnega roka | Kandidat/-ka lahko odda eno prijavo z eno študijsko željo. | Državljani/-ke držav nečlanic Evropske unije in Slovenci/-ke brez slovenskega državljanstva |

Podrobnejše informacije o prijavno-sprejemnem postopku za tujce/-ke iz držav nečlanic Evropske unije in Slovence/-ke brez slovenskega državljanstva univerze in samostojni visokošolski zavodi objavijo na svojih spletnih straneh.

**Prijava za Slovence/-ke brez slovenskega državljanstva, ki so hkrati tudi državljani/-ke držav članic Evropske unije**

Slovenci/-ke brez slovenskega državljanstva, ki so državljani/-ke držav članic Evropske unije, lahko oddajo v istem prijavnem roku dve prijavi: eno kot Slovenci/-ke brez slovenskega državljanstva in drugo kot državljani/-ke držav članic Evropske unije. Če se uvrstijo na različna študijska programa z obema prijavama, kandidati/-ke izberejo študijski progam, v katerega se želijo vpisati.

Informacije za kandidate/-ke s tujo listino o izobraževanju, s katero dokazujejo izpolnjevanje pogojev za vpis, so v točki [11](#_11._POSTOPEK_PRIZNAVANJA).

## 1.3 PRIJAVA ZA VPIS V VIŠJI LETNIK (po merilih za prehode oziroma pod pogoji za hitrejše napredovanje) ter PRIJAVA ZA VZPOREDNI ŠTUDIJ IN ŠTUDIJ DIPLOMANTOV [*kazalo*](#kazalo)

|  |  |  |  |
| --- | --- | --- | --- |
| **Prijavni roki** | **Rok za prijavo** | **Opombe** | **Kdo lahko odda prijavo** |
| **Prijava za vpis v višji letnik** (po merilih za prehode oziroma pod pogoji za hitrejše napredovanje) | **Od 1. do 17. septembra 2021**  Študenti/-ke, ki se želijo vpisati v študijski program, pri katerem se preverjajo posebne nadarjenosti, sposobnosti in spretnosti, morajo prijavo oddati **od 16. februarja** **do 19. marca 2021**. | Kandidati/-ke lahko oddajo **več prijav,** v vsaki navedejo eno študijsko željo. | Vsi kandidati/-ke ne glede na državljanstvo |
| **Vzporedni študij in študij diplomantov** | **Od 1. do 17. septembra 2021**  Študenti/-ke, ki se želijo vpisati v študijski program, pri katerem se preverjajo posebne nadarjenosti, sposobnosti in spretnosti, morajo prijavo oddati **od 16. februarja** **do 19. marca 2021**. | Kandidati/-ke lahko oddajo **več prijav,** v vsaki navedejo eno študijsko željo. | Državljani/-ke Republike Slovenije in državljani/-ke držav članic Evropske unije. |

**Kandidati/-ke, ki se prijavljajo za vpis v višji letnik, v zgoraj navedenih rokih pošljejo elektronsko prijavo preko spletnega portala eVŠ. Vpisna mesta za vpis v višji letnik** visokošolski zavodi določijo posebej in so navedenavrazpisu.

Prijave za vpis v višji letnik obravnavajo pristojni organi visokošolskih zavodov:

* ob upoštevanju meril za prehode, kot so navedena pri posameznem študijskem programu za študente/-ke, ki želijo spremeniti študijske programe, akreditirane po 11. juniju 2004 (tako imenovani bolonjski študijski programi), ali
* v skladu s postopki visokošolskega zavoda za hitrejše napredovanje za kandidate/-ke, ki prejšnjega študija niso končali/-e in se želijo vpisati v isti ali nižji letnik, kot so že bili/-e vpisani/-e v prejšnjem študijskem programu, vendar ne v prvi letnik.

Kandidati/-ke, ki se prijavljajo za vpis v višji letnik, morajo izpolnjevati tudi pogoje za vpis v prvi letnik študijskega programa, kamor se želijo vpisati. Letnik, v katerega se kandidat/-ka lahko vpiše, določi visokošolski zavod v prijavno-sprejemnem postopku ne glede na izbrani letnik, ki ga je kandidat/-ka označil/-a v prijavi za vpis.

**Študenti/-ke, ki želijo študirati vzporedno**, v zgoraj navedenih rokih pošljejo elektronsko prijavo preko spletnega portala eVŠ. Visokošolskemu zavodu, na katerega se prijavljajo, pošljejo elektronsko preko portala eVŠ potrdilo o opravljenih obveznostih za vpis v višji letnik na visokošolskem zavodu, kjer so že vpisani/-e, in soglasje tega (matičnega) visokošolskega zavoda, če je zahtevano (podatek kandidati/-ke dobijo neposredno na visokošolskem zavodu). Potrdilo o opravljenih obveznostih za vpis v višji letnik na matičnem visokošolskem zavodu predložijo najpozneje do vpisa.

Za vpis v prvi letnik vzporednega študija za slovenske državljane/-ke in državljane/-ke držav članic Evropske unije ni predvideno plačilo šolnine za redni študij, če kandidati/-ke še nimajo dosežene izobrazbe, ki ustreza najmanj ravni izobrazbe, pridobljene po študijskem programu, v katerega se vpisujejo (v skladu s 77. členom Zakona o visokem šolstvu). Ko študent/-ka na matičnem študiju diplomira in si pridobi enako raven izobrazbe, potem je s prihodnjim študijskim letom za njegov/-n vzporedni študij predvideno plačilo šolnine v skladu s četrtim odstavkom 77. člena Zakona o visokem šolstvu.

**Diplomanti/-ke in študenti/-ke, ki bodo diplomirali/-e v tekočem študijskem letu**, se za redni študij na enovitih magistrskih študijskih programih druge stopnje lahko prijavijo le na mesta za diplomante/-ke, za redni študij na študijskih programih prve stopnje in za izredni študij pa lahko tudi v rednih rokih, in sicer na način in v rokih iz točke [1.1](#_1.1_PRIJAVNI_ROKI) razpisa. Za študij na teh vpisnih mestih je predvideno plačilo šolnine ne glede na to, ali gre za redni ali izredni študij (v skladu s 77. členom Zakona o visokem šolstvu).

Diplomanti/-ke visokošolskega študijskega programa po prejšnjih predpisih in diplomanti/-ke univerzitetnega in visokošolskega strokovnega študijskega programa v zgoraj navedenih rokih pošljejo elektronsko prijavo preko spletnega portala eVŠ. Visokošolskemu zavodu, na katerega se prijavljajo, pošljejo elektronsko preko portala eVŠ diplomo (fotokopijo dokumenta, kot je opisano v prvem odstavku [6.](#_6._DOKAZILA_O) točke razpisa) in potrdilo o opravljenih izpitih.

Kandidati/-ke, ki se želijo vpisati v študijski program, pri katerem se preverjajo **posebne nadarjenosti, sposobnosti in spretnosti,** morajo **prijavo obvezno oddati od 16. februarja do 19. marca 2021**. Diplomo in potrdilo o opravljenih izpitih pošljejo elektronsko preko portala eVŠ visokošolskemu zavodu, na katerega se prijavljajo, najpozneje do 17. septembra 2021.

Informacije za kandidate/-ke s tujo listino o izobraževanju, s katero dokazujejo izpolnjevanje pogojev za vpis, so v točki [11](#_11._POSTOPEK_PRIZNAVANJA).

Več informacij o vpisu v višji letnik, vzporednem študiju in vpisu diplomantov/-k dobijo kandidati/-ke na visokošolskem zavodu (fakultetah, akademijah in visokih strokovnih šolah), kjer želijo nadaljevati študij.

# **2. SPLETNI INFORMATIVNI DNEVI** [***kazalo***](#kazalo)

Vsi visokošolski zavodi bodo preko spleta organizirali informativne dni:

* **v petek, 12. februarja 2021** in
* **v soboto, 13. februarja 2021,**

razen, če je pri posameznem visokošolskem zavodu določeno drugače. Točni termini in naslovi spletnih povezav bodo objavljeni na spletnem portalu eVŠ, spletnih straneh visokošolskih prijavno-informacijskih služb Univerze v Ljubljani, Univerze v Mariboru, Univerze na Primorskem, Univerze v Novi Gorici in spletnih straneh visokošolskih zavodov.

Nekateri visokošolski zavodi bodo organizirali **več informativnih dni**, pa tudi **individualne informativne pogovore**. Informacije o tem bodo kandidati/-ke dobili/-e na prvem informativnem dnevu oziroma na spletnih straneh visokošolskega zavoda.

Na informativnem dnevu se bodo kandidati/-ke lahko podrobneje seznanili/-e z vpisnimi pogoji, možnostmi in pogoji študija, s poklici oziroma delom, možnostmi zaposlovanja in nadaljevanja izobraževanja ter drugimi informacijami, ki so pomembne za odločanje o študiju.

# **3. NAČIN PRIJAVE** [***kazalo***](#kazalo)

Prijavo za vpis[[3]](#footnote-3) kandidat/-ka odda z elektronsko vlogo na spletnem portalu eVŠ[**https://portal.evs.gov.si/prijava/**](https://portal.evs.gov.si/prijava/) **s kvalificiranim digitalnim potrdilom, AAI-računom** (račun avtentikacijske in avtorizacijske infrastrukture) ali **uporabniškim imenom in geslom preko sistema SI-PASS**[[4]](#footnote-4), ki deluje v okviru Državnega centra za storitve zaupanja.

**V prijavno-sprejemnih postopkih za študijsko leto 2021/2022 prijavitelji/-ce vsa k prijavi zahtevana dokazila** (tiste priloge k prijavi, ki so zahtevane pod [6.](#_6._DOKAZILA_O) točko in v prilogi [4](#PRILOGA4) razpisa) **vlagajo elektronsko preko portala eVŠ**.

Kot **pravočasna** se upošteva prijava, ki je bila **izpolnjena** in **oddana z elektronskim podpisom** (kvalificirano digitalno potrdilo ali AAI-račun) oziroma **brez varnega elektronskega podpisa** (uporabniško ime in geslo) v eVŠ do roka, objavljenega v razpisu.

# **4. VPISNA MESTA** [***kazalo***](#kazalo)

V razpisu je za posamezni študijski program objavljeno razpisano število vpisnih mest za vpis v prvi letnik, vzporedni študij in diplomante/-ke posebej za redni in posebej za izredni študij, skupaj za državljane/-ke Republike Slovenije (v nadaljevanju: državljani/-ke RS) in državljane/-ke držav članic Evropske unije. Na ta vpisna mesta se prijavljajo tudi državljani/-ke držav nečlanic Evropske unije (v nadaljevanju: tujci/-ke), ki imajo stalno bivališče v Republiki Sloveniji in so sami ali njihovi starši rezidenti Republike Slovenije za davčne namene. Vpisna mesta so namenjena tudi osebam s priznano mednarodno zaščito in prosilcem/-kam za mednarodno zaščito v skladu z Zakonom o mednarodni zaščiti (Uradni list RS, št. 22/16). Dokazilo o statusu osebe s priznano mednarodno zaščito in prosilcih/-kah za mednarodno zaščito visokošolska prijavno-informacijska služba pridobi od pristojnega organa (Ministrstvo za notranje zadeve Republike Slovenije) po uradni dolžnosti. Državljani/-ke naslednjih držav nečlanic Evropske unije: Norveške, Islandije, Liechtensteina in Švice, se obravnavajo enako kot državljani/-ke Slovenije in Evropske unije. Od študijskega leta 2021/22 dalje se državljani/-ke Velike Britanije vpisujejo kot državljani/-ke držav nečlanic Evropske unije in je za njihov študij predvideno plačilo šolnine.

Vpisna mesta za Slovence/-ke brez slovenskega državljanstva in tujce/-ke so določena posebej (glej točko [1.2](#_1.2_PRIJAVNI_ROKI)).

**Vpisna mesta za vpis v višji letnik, vzporedni študij in diplomante/-ke** visokošolski zavodi določijo posebej in so navedena v razpisu. Na vpisna mesta za vpis v višji letnik se lahko prijavljajo vsi kandidati/-ke ne glede na državljanstvo, na vpisna mesta za vzporedni študij in diplomante/-ke pa se lahko prijavijo le slovenski državljani/-ke in državljani/-ke držav članic Evropske unije.

Informacije za kandidate/-ke s tujo listino o izobraževanju, s katero dokazujejo izpolnjevanje pogojev za vpis, so navedene v točki [11](#_11._POSTOPEK_PRIZNAVANJA).

# **5. ŠTUDIJSKI PROGRAMI IN VPISNI POGOJI** [***kazalo***](#kazalo)

Za študijsko leto 2021/2022 fakultete, akademije, visoke strokovne šole univerz ter javni in koncesionirani samostojni visokošolski zavodi objavljajo razpis za vpis v študijske programe v skladu z določbami Zakona o visokem šolstvu, in sicer:

* enovite magistrske študijske programe druge stopnje, ki obsegajo 300 ali 360 kreditnih točk in trajajo pet ali šest let,
* univerzitetne študijske programe prve stopnje, ki obsegajo 180 ali 240 kreditnih točk in trajajo tri ali štiri leta,
* visokošolske strokovne študijske programe prve stopnje, ki obsegajo 180 kreditnih točk in trajajo tri leta.

V študijske programe se lahko vpišejo kandidati/-ke, ki izpolnjujejo vpisne pogoje, določene s študijskimi programi, in navedene v tem razpisu.

**Za vpis v enovite magistrske študijske programe druge stopnje in vpis v univerzitetne študijske programe prve stopnje so vpisni pogoji:**

* splošna matura;
* zaključni izpit, opravljen po ustreznem štiriletnem srednješolskem programu do 1. junija 1995;
* v nekatere enovite magistrske študijske programe druge stopnje in univerzitetne študijske programe prve stopnje se lahko vpišejo kandidati s poklicno maturo po ustreznem srednješolskem programu ter opravljenim izpitom splošne mature.

**Za vpis v visokošolske strokovne študijske programe prve stopnje so vpisni pogoji:**

* zaključni izpit, opravljen po ustreznem štiriletnem srednješolskem programu, splošna matura ali poklicna matura.

Za vpis v določene študijske programe morajo kandidati/-ke opraviti še **preizkus posebnih nadarjenosti, sposobnosti in spretnosti**.

Pri nekaterih študijskih programih se od kandidatov/-k pričakuje znanje jezika, v katerem se izvaja študijski program, na ravni, zapisani pri študijskem programu v razpisu za vpis. Podatek o tem, pri katerem študijskem programu se znanje jezika preverja ob prijavi za vpis, je naveden v razpisu pri posameznem študijskem programu.

# **6. DOKAZILA O IZPOLNJEVANJU VPISNIH POGOJEV** [***kazalo***](#kazalo)

Kot dokazila o izpolnjevanju vpisnih pogojev v prijavno-sprejemnem postopku veljajo skenirani dokumenti ali fotografije izvirnih spričeval in drugih zahtevanih dokumentov. Zaradi stanja v povezavi s COVID-19 kandidati/-ke ničesar ne pošiljajo po navadni pošti ali priporočeno, **vsa k prijavi zahtevana dokazila se priložijo elektronsko preko portala eVŠ.** Navodila za oddajo dokazil o izpolnjevanju vpisnih pogojev so objavljena na: <https://portal.evs.gov.si/navodila-za-oddajo>.

**Dokazila** o izpolnjevanju vpisnih pogojev kandidati/-ke priložijo elektronsko preko portala eVŠ.

1. Kandidati/-ke, ki **opravljajo splošno maturo, poklicno maturo ali posamezni izpit splošne mature v zimskem, spomladanskem ali jesenskem izpitnem roku, ne pošiljajo nobenih spričeval**. Podatke iz spričeval tretjega in četrtega letnika ter podatke iz spričevala splošne mature, spričevala o poklicni maturi ter obvestila o opravljenih posameznih izpitih splošne mature visokošolski prijavno-informacijski službi sporoči Državni izpitni center najpozneje do roka, določenega s koledarjem splošne mature oziroma koledarjem poklicne mature.

Prav tako **ni treba pošiljati spričeval tretjega in četrtega letnika**, spričevala o splošni maturi oziroma spričevala o poklicni maturi ter obvestila o opravljenih posameznih izpitih splošne mature kandidatom/-kam, ki so opravili/-e **splošno maturo od leta 1995 naprej**, ter kandidatom/-kam, ki so opravili/-e **poklicno maturo od leta 2002 naprej**. Tudi zanje jih bo visokošolski prijavno-informacijski službi poslal Državni izpitni center.

1. Kandidati/-ke, ki **so srednjo šolo končali/-e z zaključnim izpitom**, pošljejo spričevalo o zaključnem izpitu ter spričevali tretjega in četrtega letnika.
2. Kandidati/-ke, ki so se vpisali/-e v štiriletne srednješolske programe od šolskega leta 1981/82 do 1985/86 in so jih končali/-e do **31. avgusta 1991** oziroma **31. avgusta 1992**, pošljejo **diplomo** kot dokazilo o končanem srednješolskem izobraževanju in spričevali zadnjih dveh letnikov srednje šole.
3. Kot spričevalo splošne mature se upošteva tudi **spričevalo o zaključnem izpitu – poskusni maturi (iz leta 1994)**.
4. Kandidati/-ke, ki imajo dosežen splošni uspeh v tretjem in četrtem letniku vpisan v **indeks**, kot dokazilo pošljejo prvo stran indeksa ter strani, na katerih so navedene ocene za posamezni letnik in splošni uspeh v posameznem letniku.
5. Kandidati/-ke, ki že imajo **diplomo o mednarodni maturi** (International Baccalaureat – IB), pošljejo to diplomo. Za kandidate/-ke, ki bodo letos opravljali/-e mednarodno maturo v Sloveniji, bodo podatke o splošnem uspehu na podlagi njihovega soglasja poslale gimnazije **do 10. julija 2021**. Kandidati/-ke, ki jo bodo opravljali/-e v tujini, pa morajo spričevala predložiti najpozneje do **10. septembra 2021**.

Diploma o mednarodni maturi je po Zakonu o maturi enakovredna spričevalu splošne mature v Republiki Sloveniji brez postopka priznavanja. Kandidati/-ke, ki prejmejo certifikat IB, morajo opraviti postopek priznavanja izobraževanja za namen nadaljevanja izobraževanja.

1. **Zaključno spričevalo Evropske mature (European Baccalaureate Certificate)** je po Zakonu o izvajanju mednarodnih programov s področja vzgoje in izobraževanja enakovredna javni listini o zaključku izobraževanja, izdani v javno veljavnih izobraževalnih programih v skladu z zakonom, zato ni potreben postopek priznavanja. Za kandidate/-ke, ki so končali/-e srednješolsko izobraževanje po programu evropskih šol, se ocene iz spričevala o evropski maturi oziroma letnih spričeval pretvorijo v ocene slovenske ocenjevalne lestvice v srednješolskem izobraževanju v skladu s pravilnikom, ki določa pravila pretvorbe ocen programa evropskih šol.
2. Državni izpitni center sporoči visokošolski prijavno-informacijski službi vse podatke o uspehu v skladu **s koledarjem splošne mature oziroma poklicne mature**.
3. Visokošolski zavodi sporočijo visokošolski prijavno-informacijski službi podatke o preizkusih posebnih nadarjenosti, sposobnosti in spretnosti do **9. julija 2021** v prvem prijavnem roku oziroma do **13. septembra 2021** v drugem prijavnem roku.
4. Kandidati/-ke, **državljani/-ke Republike Slovenije in državljani/-ke držav članic Evropske unije**, ki že imajo spričevala, pridobljena v tujini, jih priložijo elektronsko preko portala eVŠ v:
   * **prvem prijavnem roku**, to je do 9. junija 2021: sken ali fotografijo zaključnega spričevala in spričevala zadnjih dveh letnikov srednje šole ter druga dokazila o izpolnjevanju vpisnih pogojev, kot na primer potrdilo o znanju slovenskega jezika;
   * **drugem prijavnem roku**, to je do 27. avgusta 2021: sken ali fotografijo zaključnega spričevala in spričeval zadnjih dveh letnikov srednje šole ter odločbo o priznavanju tujega srednješolskega izobraževanja za namen nadaljevanja izobraževanja (če jo je kandidat/-ka pridobil/-a v okviru prve prijave za vpis v študijskem letu 2021/2022) ter druga dokazila o izpolnjevanju vpisnih pogojev, kot na primer potrdilo o znanju slovenskega jezika.

Kandidati/-ke pošljejo prevode dokazil le po pozivu visokošolske prijavno-informacijske službe.

Tisti/-e, ki bodo letos končali/-e srednjo šolo v tujini, morajo poskenirane dokumente ali fotografije zaključnega spričevala, spričeval zadnjih dveh letnikov srednje šole ter prevode teh spričeval, če se ta zahteva za prvi in drugi prijavni rok, priložiti prijavni službi elektronsko preko portala eVŠ čim prej po izdaji zaključnega spričevala oziroma **najpozneje do 10. septembra 2021**. Odločbo o priznavanju tuje srednješolske izobrazbe si bo visokošolska prijavno-informacijska služba pridobila po uradni dolžnosti.

Kandidati/-ke, ki se za študij prijavljajo s tujimi srednješolskimi spričevali za postopek prijave in postopek priznavanja, prijavi priložijo preko portala eVŠ naslednje dokumente (**dokumenti,** navedeni pod točkami **od 1 do 5, so obvezni**):

1. sken ali fotografijo listin/e o zaključenem izobraževanju v tujini, za katerega želijo, da se prizna za obravnavo v prijavno-sprejemnem postopku;

2. sken ali fotografijo prevoda listine o izobraževanju iz prve točke v slovenski ali angleški jezik,če zapis na listini ni v latinici in je zapisana v rokopisu (zadostuje kopija prevoda, ki jo je opravil sodno zaprisežen tolmač). Glede potrebe po prevodu listine se kandidati/-ke pozanimajo pri pooblaščenih osebah na univerzah ali neposredno na visokošolskem zavodu, kamor oddajate prijavo;

3. sken ali fotografijo dokazil/-a o vsebini in trajanju izobraževanja ter opravljenih obveznostih med izobraževanjem (na primer razredna spričevala za vsa leta srednje šole) in prevod spričeval zadnjih dveh letnikov srednje šole v slovenski ali angleški jezik, če zapis na listini ni v latinici in je zapisana v rokopisu (zadostuje kopija prevoda, ki jo je opravil sodno zaprisežen tolmač). Glede potrebe po prevodu listine se kandidati/-ke pozanimajo pri pooblaščenih osebah na univerzah ali neposredno na visokošolskem zavodu, kamor oddajate prijavo.

4. sken ali fotografijo lastnoročno podpisanega (kandidatov podpis) kronološkega opisa izobraževanja v tujini;

5. sken ali fotografijo dokazil/-a o opravljenem izpitu iz znanja slovenščine na ustrezni ravni ali ustrezno drugo dokazilo – samo v primerih, ko je to vpisni pogoj za študijski program;

6[[5]](#footnote-5). sken ali fotografijo osebnega dokumenta na podlagi pisne privolitve kandidata/-ke, če je:

‒ državljan/-ka države članice EU: osebno izkaznico ali potni list (stran z osebnimi podatki kandidata/-ke, kjer naj bo razvidno ime, priimek, datum in kraj rojstva ter državljanstvo),

‒ tuji državljan/-ka iz države nečlanice EU: potni list (stran z osebnimi podatki kandidata/-ke, kjer naj bo razvidno ime, priimek, datum in kraj rojstva ter državljanstvo).

Odločbo o priznavanju za namen nadaljnjega izobraževanja izdajo univerze oziroma javni in koncesionirani samostojni visokošolski zavodi (glej točko [11](#_11._POSTOPEK_PRIZNAVANJA)).

1. Spričevala iz nekdanjih jugoslovanskih republik, pridobljena **pred 25. junijem 1991**, veljajo brez postopka priznavanja.
2. Kandidati/-ke, ki jim je bilo v ustreznem srednješolskem izobraževalnem programu priznano **predhodno pridobljeno formalno ali neformalno znanje** in so pridobili/-e oceno na srednji šoli, morajo dokazilo **predložiti sami/-e** najpozneje do **6. julija 2021** v prvem prijavnem roku oziroma do **10. septembra 2021** v drugem prijavnem roku pristojni visokošolski prijavno-informacijski službi.

# **7. INFORMACIJE O POŠILJANJU PRILOG K PRIJAVI** [***kazalo***](#kazalo)

Kandidati/-ke, ki morajo poslati priloge k prijavi, jih priložijo elektronsko preko portala eVŠ visokošolskim prijavno-informacijskim službam. Kontaktni naslovi za več informacij glede prilog:

* Visokošolska prijavno-informacijska služba, Univerza v Ljubljani, p. p. 524, 1001 Ljubljana, elektronska pošta: [vpis@uni-lj.si](mailto:vpis@uni-lj.si), če študijski program, v prijavnem obrazcu napisan na prvem mestu, izvaja visokošolski zavod Univerze v Ljubljani, Univerze v Novem mestu, Nove univerze ter javni ali koncesionirani samostojni visokošolski zavod;
* Visokošolski prijavno-informacijski center, Univerza v Mariboru, p. p. 246, 2001 Maribor, elektronska pošta: [vpis@um.si](mailto:vpis@um.si), če študijski program, v prijavnem obrazcu napisan na prvem mestu, izvaja visokošolski zavod Univerze v Mariboru;
* Visokošolska prijavno-informacijska služba, Univerza na Primorskem, Titov trg 4, 6000 Koper, elektronska pošta: [vpis@upr.si](mailto:vpis@upr.si), če študijski program, v prijavnem obrazcu napisan na prvem mestu, izvaja visokošolski zavod Univerze na Primorskem;
* Visokošolska prijavno-informacijska služba, Univerza v Novi Gorici, Vipavska cesta 13, 5000 Nova Gorica, elektronska pošta: [studentska.pisarna@ung.si](mailto:studentska.pisarna@ung.si), če študijski program, v prijavnem obrazcu napisan na prvem mestu, izvaja visokošolski zavod Univerze v Novi Gorici.

# **8. PREIZKUSI POSEBNIH NADARJENOSTI, SPOSOBNOSTI IN SPRETNOSTI TER POSAMEZNI IZPITI SPLOŠNE MATURE** [***kazalo***](#kazalo)

**Preizkusi posebnih nadarjenosti, sposobnosti in spretnosti** bodo na visokošolskih zavodih potekali v skladu z razporedom, ki je v [prilogi](#PRILOGA6) Preizkusi posebnih nadarjenosti, sposobnosti in spretnosti za študijsko leto 2021/2022, in sicer v prvem prijavnem roku od **24. junija do 9. julija 2021**, z izjemo Akademije za glasbo Univerze v Ljubljani, študijski program **Glasbena umetnost**, kjer bo preizkus glasbeno-umetniške nadarjenosti in znanja v prvem prijavnem roku potekal **21. maja 2021**. V drugem prijavnem roku bodo preizkusi posebnih nadarjenosti, sposobnosti in spretnosti potekali od **8. do 10. septembra 2021**. Točni datumi preizkusov so napisani v razpisnem besedilu pri posameznih študijskih programih. Če se preizkusi ne izvajajo, se na te študijske programe lahko prijavijo kandidati, ki imajo preizkus že opravljen v prvem prijavnem roku.

O opravljanju preizkusov posebnih nadarjenosti, sposobnosti in spretnosti v prvem roku bodo kandidati/-ke obveščeni/-e najmanj **pet dni pred preizkusom**, v drugem roku pa **dva dni** pred preizkusom. Obvestila pošiljajo visokošolski zavodi na e–naslov kandidata/-ke, navedenega v prijavi za vpis[[6]](#footnote-6).

K preizkusom posebnih nadarjenosti, sposobnosti in spretnosti bodo vabljeni/-e kandidati/-ke, ki bodo:

* na prvem mestu napisali/-e študijski program, za katerega morajo opraviti preizkus posebnih nadarjenosti, sposobnosti in spretnosti,
* na drugem ali tretjem mestu napisali/-e študijski program, za katerega morajo opraviti preizkus posebnih nadarjenosti, sposobnosti in spretnosti, na prvem mestu pa študijski program z omejitvijo vpisa,
* na prvem, drugem ali tretjem mestu napisali/-e študijski program, s katerim je določeno, da morajo opraviti preizkus posebnih nadarjenosti, sposobnosti in spretnosti, in se vanj izjemoma lahko vpišejo, čeprav ne izpolnjujejo pogojev za vpis, izkazujejo pa izjemno nadarjenost.

Podrobnejše informacije o opravljanju teh preizkusov bodo kandidati/-ke dobili/-e na posameznem visokošolskem zavodu.

Visokošolski zavodi o opravljenih preizkusih izdajo kandidatom/-kam obvestilo, podatke o uspehu pri preizkusih pa sporočijo tudi visokošolski prijavno-informacijski službi.

Kandidati/-ke, ki jim bo to zaradi upravičenih razlogov dovolil organ visokošolskega zavoda ali samostojnega visokošolskega zavoda, in kandidati/-ke, za katere bo tako odločeno v pritožbenem postopku, bodo izjemoma lahko opravljali/-e preizkuse posebnih nadarjenosti, sposobnosti in spretnosti tudi v jesenskem izpitnem roku oziroma v rokih, ki jih bodo določili visokošolski zavodi. Opravljeni preizkus v jesenskem roku se kandidatu/-ki v tem primeru upošteva kot opravljeni preizkus posebnih nadarjenosti, sposobnosti in spretnosti v prvem prijavnem roku. Ti kandidati/-ke se naknadno razvršča za prvi prijavni rok.

**Posamezne izpite splošne mature** lahko opravljajo kandidati/-ke, ki so že opravili/-e splošno ali poklicno maturo, oziroma kandidati/-ke, ki opravljajo poklicno maturo, kandidati/-ke, ki jim je bilo v postopku priznavanja za namen nadaljevanja izobraževanja v tujini pridobljeno spričevalo priznano kot maturitetno spričevalo, in drugi, če so ti predmeti pogoj za vpis v enoviti magistrski ali univerzitetni študijski program in se upoštevajo pri izbiri kandidatov/-k za vpis.

Izpiti se bodo opravljali v rokih, določenih s koledarjem splošne mature. Za opravljanje izpitov se morajo kandidati/-ke **prijaviti sami/-e** na Državnem izpitnem centru oziroma v srednjih šolah, ki izvajajo gimnazijski program, v rokih, določenih s predpisi o splošni maturi.

Obvestila o opravljenih posameznih izpitih splošne mature, ki jih izda Državni izpitni center, imajo trajno veljavnost.

# **9. OMEJITEV VPISA IN MERILA ZA IZBIRO** [***kazalo***](#kazalo)

Če bo število prijavljenih kandidatov/-k za vpis v prvem prijavnem roku na študijske programe, navedene na prvem mestu, večje za 10 % ali več od razpisanega števila vpisnih mest, bodo univerze ter javni in koncesionirani samostojni visokošolski zavodi s soglasjem Vlade Republike Slovenije sprejeli sklep o omejitvi vpisa. Podatki o študijskih programih z omejitvijo vpisa za prvi prijavni rok bodo do **5. aprila 2021** objavljeni na spletnem portalu eVŠ in spletnih straneh visokošolskih prijavno-informacijskih služb.

Če bo število prijavljenih kandidatov za vpis v drugem prijavnem roku na študijske programe, navedene na prvem mestu, večje od še prostih vpisnih mest v drugem prijavnem roku, se kandidati/-ke izbirajo ob upoštevanju meril za izbiro ob omejitvi vpisa, ki so določena s študijskim programom.

Enako velja tudi pri obravnavi prijav za vpis v roku za zapolnitev še prostih vpisnih mest, prijavah za vpis v višji letnik, vzporedni študij in študij diplomantov ter v prijavnih rokih za državljane/-ke, ki prihajajo iz držav nečlanic Evropske unije.

* Za vpis v **visokošolske strokovne in univerzitetne študijske programe prve stopnje ter** **enovite magistrske študijske programe druge stopnje,** za katere bo sprejet sklep o omejitvi vpisa, bodo upoštevana merila za izbiro, kot so določena s študijskim programom in objavljena z razpisom.
* Kandidatom/-kam, ki so ob zaključku štiriletnega usmerjenega srednješolskega izobraževanja prejeli/-e diplomo, se za splošni uspeh zaključnega spričevala upošteva uspeh tretjega in četrtega letnika v deležu točk, kot je pri posameznem študijskem programu navedeno za zaključni izpit.
* Za kandidate/-ke, ki so končali/-e **petletni srednješolski program**, se namesto uspehov v tretjem in četrtem letniku upoštevata uspeha četrtega in petega letnika.
* Kandidati/-ke, ki so končali/-e izobraževanje po **nadaljevalnih izobraževalnih programih ali programih poklicno-tehniškega izobraževanja**, bodo za uspeh v prvem in drugem letniku teh programov dobili/-e tolikšen delež točk, kot je pri posameznem študijskem programu navedeno za tretji in četrti letnik.
* Za kandidate/-ke, ki opravijo **maturitetni tečaj** po končanem četrtem letniku srednjega izobraževanja, se v izbirnem postopku upoštevata uspeh v tretjem in četrtem letniku ter uspeh pri splošni maturi. Za tiste, ki opravijo maturitetni tečaj po treh letih srednješolskega izobraževanja ali manj, pa se upošteva le maturitetno spričevalo. Kandidatom/-kam se za uspeh tretjega in četrtega letnika upošteva uspeh pri splošni maturi v deležu točk, navedenih pri posameznem študijskem programu za uspeh tretjega in četrtega. letnika.
* Za kandidate/-ke, ki končajo izobraževanje po izobraževalnem programu **poklicni tečaj**, se v izbirnem postopku upoštevata splošni uspeh v tretjem in četrtem letniku gimnazije oziroma izobraževalnega programa za pridobitev srednje strokovne izobrazbe in uspeh pri poklicni maturi.
* Kandidatom/-kam, ki so ali bodo opravili/-e **splošno maturo, ne da bi končali/-e tretji in četrti letnik srednješolskega izobraževanja**, se za uspeh tretjega in četrtega letnika upošteva uspeh pri splošni maturi v deležu točk, navedenih pri posameznem študijskem programu za uspeh tretjega in četrtega letnika.
* Kandidatom/-kam z **diplomo o mednarodni maturi** (International Baccalaureat – IB), se za uspeh tretjega in četrtega letnika upošteva uspeh pri splošni maturi v deležu točk, navedenih pri posameznem študijskem programu za uspeh tretjega in četrtega letnika. Dokazilo o uspešno opravljeni mednarodni maturi je diploma IB oziroma listina IBO Results summary (če diploma kandidatu/-ki še ni bila podeljena), s pripisom: Diploma Awarded ali Bilingual diploma awarded.
* Kandidatom/-kam z **zaključnim spričevalom Evropske mature** (European Baccalaureate Certificate) se ocene iz spričevala o evropski maturi oziroma letnih spričeval pretvorijo v ocene slovenske ocenjevalne lestvice v srednješolskem izobraževanju v skladu s pravilnikom, ki določa pravila pretvorbe ocen programa evropskih šol.
* Kandidatom/-kam, ki jim je bilo v ustreznem srednješolskem izobraževalnem programu priznano **predhodno pridobljeno formalno ali neformalno znanje brez ocene**, se v izbirnem postopku upošteva 0 (nič) točk. Informacije o možnostih za pridobitev ocene kandidati/-ke dobijo na srednjih šolah.

Če za vpis v študijski program ustrezajo različna dokazila o izpolnjevanju vpisnih pogojev, se v izbirnem postopku upoštevajo tista, ki so za kandidata/-ko ugodnejša.

**Za pretvorbo ocen srednješolske izobrazbe pri izračunu točk ob omejitvi** vpisa se uporabljajo:

* preglednica za pretvorbo ocen pri točkovanju omejitve vpisa na visokošolskih strokovnih študijskih programih prve stopnje ([priloga 2](#PRILOGA2)).
* preglednica za pretvorbo ocen pri točkovanju omejitve vpisa na univerzitetnih študijskih programih prve stopnje in enovitih magistrskih študijskih programih druge stopnje ([priloga 3](#PRILOGA3)).
* pravila vrednotenja srednješolskega uspeha iz tujih spričeval (objavljena na spletnih straneh visokošolskih prijavno-informacijskih služb) ([priloga 5](#PRILOGA5)).

# **10. IZBIRNI POSTOPEK ZA SLOVENSKE DRŽAVLJANE/-KE IN DRŽAVLJANE/-KE DRŽAV ČLANIC EVROPSKE UNIJE** [***kazalo***](#kazalo)

## 10.1 PRVI PRIJAVNI ROK [*kazalo*](#kazalo)

Kandidati/-ke, ki bodo v Prvi prijavi **na prvem mestu** napisali/-e študijski program, za katerega **ne bo sprejet sklep o omejitvi vpisa**, bodo v ta program sprejeti/-e, če bodo izpolnjevali/-e splošne pogoje za vpis.

Kandidati/-ke, ki bodo v Prvi prijavi **na prvem mestu** napisali/-e študijski program, za katerega **bo sprejet sklep o omejitvi vpisa**, bodo v ta ali v naslednja v prijavi napisana študijska programa z omejenim vpisom sprejeti/-e, če bodo izpolnjevali/-e splošne pogoje za vpis in bodo dosegli/-e zadostno število točk, na še prosta mesta pri študijskih programih z neomejenim vpisom pa, če bodo izpolnjevali/-e splošne pogoje za vpis.

Če bo za **še prosta mesta** pri študijskem programu z neomejenim vpisom prijavljenih preveč kandidatov/-k, ki so ta program v Prvi prijavi napisali/-e na drugem ali tretjem mestu, bodo izbrani/-e v skladu z merili, ki so s študijskim programom določena ob omejitvi vpisa.

Če vsa mesta v programu, za katerega ni bil sprejet sklep o omejitvi vpisa, zasedejo kandidati/-ke, ki so ta program napisali/-e na prvem mestu, se kandidati/-ke, ki so ga napisali/-e na drugem ali tretjem mestu, vanj ne morejo uvrstiti.

Na seznam sprejetih se uvrstijo kandidati/-ke z enakim številom točk, kot jih je dosegel zadnji, ne glede na število prostih vpisnih mest, določenih s sklepom o omejitvi vpisa.

**Rezultati izbirnega postopka** bodo objavljeni na portalu eVŠ najpozneje **do 30. julija 2021**. **Vsak kandidat/-ka bo do sklepa o rezultatu izbirnega postopka dostopal/-a na portalu eVŠ (**[**https://portal.evs.gov.si/prijava**](https://portal.evs.gov.si/prijava)**/) s svojim uporabniškim računom.** **Šteje se, da je sklep kandidatu/-ki vročen drugi delovni dan po dnevu objave sklepa na portalu eVŠ.**

Na seznam sprejetih kandidatov/-k se **naknadno** uvrstijo:

* kandidati/-ke, ki splošno maturo ali poklicno maturo zaradi upravičenih razlogov v skladu z odločitvijo organov, pristojnih za splošno maturo oziroma poklicno maturo, opravljajo v dveh delih, pri čemer se del mature, opravljen v jesenskem roku, upošteva kot celotno opravljena matura v spomladanskem izpitnem roku;
* kandidati/-ke, ki v skladu z odločitvijo pristojnega organa fakultete, akademije oziroma visoke strokovne šole v jesenskem izpitnem roku opravljajo preizkuse posebnih nadarjenosti, sposobnosti in spretnosti;
* kandidati/-ke, državljani/-ke Republike Slovenije in državljani/-ke držav članic Evropske unije, ki so srednjo šolo končali/-e v tujini, in zanje postopek priznavanja v skladu z Zakonom o vrednotenju in priznavanju izobraževanja še ni bil končan;
* kandidati/-ke, za katere je bilo tako odločeno v pritožbenem postopku.

Ti kandidati/-ke, ki izpolnjujejo splošne pogoje za vpis, se uvrstijo med sprejete kandidate/-ke, če so se prijavili/-e v študijski program **brez omejitve vpisa** oziroma če dosežejo **najmanj tolikšno število točk kot zadnji/-a uvrščeni/-a** kandidat/-ka s seznama.

Na seznam sprejetih **se naknadno uvrstijo tudi kandidati/-ke s posebnim statusom**, če v prvem roku izbirnega postopka izpolnjujejo splošne pogoje za vpis v študijski program in **v rednem izbirnem postopku** niso bili/-e sprejeti/-e v nobenega od napisanih programov ter dosežejo najmanj 90 % minimuma točk, potrebnih za uvrstitev.

Visokošolska prijavno-informacijska služba bo kandidate/-ke, ki so se naknadno uvrstili/-e, ter visokošolske zavode, na katere so bili/-e sprejeti/-e, elektronsko preko portala eVŠ seznanila z rezultati izbirnega postopka najpozneje do 20. septembra 2021. Šteje se, da je sklep kandidatu vročen drugi delovni dan po dnevu objave sklepa na portalu eVŠ.

## 10.2 DRUGI PRIJAVNI ROK [*kazalo*](#kazalo)

Kandidati/-ke, ki so v Drugi prijavi na prvem mestu napisali/-e študijski program, za katerega se s prvo željo ni prijavilo več kandidatov/-k, kot je prostih vpisnih mest, so v ta program sprejeti/-e, če izpolnjujejo splošne pogoje za vpis.

Če število prijav za študijski program v Drugi prijavi, napisan na prvem mestu, preseže število prostih mest, se kandidati/-ke izbirajo po postopku iz poglavja »10.1. Izbirni postopek – prvi prijavni rok« in ob upoštevanju meril, ki so s študijskim programom določena ob omejitvi vpisa.

**Rezultati izbirnega postopka** bodo objavljeni na portalu eVŠ najpozneje **do 22. septembra 2021**. **Vsak kandidat/-ka bo s svojim uporabniškim računom dostopal/-a do sklepa o rezultatu izbirnega postopka na portalu eVŠ (**[**https://portal.evs.gov.si/prijava/**](https://portal.evs.gov.si/prijava/)**).** **Šteje se, da je sklep kandidatu/-ki vročen drugi delovni dan po dnevu objave sklepa na portalu eVŠ.**

Na seznam sprejetih kandidatov/-k se **naknadno** uvrstijo kandidati/-ke, za katere je bilo tako odločeno v pritožbenem postopku. Ti kandidati/-ke, ki izpolnjujejo splošne pogoje za vpis, se uvrstijo med sprejete kandidate/-ke, če so se prijavili/-e v študijski program **brez omejitve vpisa** oziroma če dosežejo **najmanj tolikšno število točk, kot zadnji/-a uvrščeni/-a kandidat/-ka** s seznama sprejetih.

Na seznam sprejetih se n**aknadno uvrstijo tudi kandidati/-ke s posebnim statusom**, če v drugem roku izpolnjujejo splošne pogoje za vpis v študijski program in v rednem izbirnem postopku niso bili/-e sprejeti/-e v nobenega od napisanih programov ter dosežejo najmanj 90 % minimuma točk, potrebnih za uvrstitev.

## 10.3 ROK ZA ZAPOLNITEV ŠE PROSTIH VPISNIH MEST [*kazalo*](#kazalo)

Če število prijav preseže število prostih vpisnih mest na roku za zapolnitev še prostih vpisnih mest, se za izbiro kandidatov/-k uporabljajo merila, ki so s študijskim programom določena ob omejitvi vpisa.

Status kandidata/-ke s posebnim statusom, ki je bil dodeljen v prvem ali drugem roku, se upošteva tudi v tem roku (dokazilo mora visokošolskemu zavodu predložiti kandidat/-ka elektronsko preko portala eVŠ v roku za oddajo prijave za vpis iz 1. točke razpisa). Oddaja individualne prošnje za dodelitev statusa kandidata/-ke s posebnim statusom v tem roku ni mogoča.

**Rezultati izbirnega postopka** bodo objavljeni na portalu eVŠ najpozneje **do 28. septembra 2021**. **Vsak kandidat/-ka bo do sklepa o rezultatu izbirnega postopka s svojim uporabniškim računom dostopal/-a na portalu eVŠ (https://portal.evs.gov.si/prijava/).** **Šteje se, da je sklep kandidatu/-ki vročen drugi delovni dan po dnevu objave sklepa na portalu eVŠ.**

# **11. POSTOPEK PRIZNAVANJA IZOBRAŽEVANJA ZA NAMEN NADALJEVANJA IZOBRAŽEVANJA V REPUBLIKI SLOVENIJI ZA KANDIDATE/-KE S TUJO LISTINO:**

* **ZAKLJUČENO SREDNJEŠOLSKO IZOBRAŽEVANJE**
* **ZAKLJUČEN LETNIK ZA NADALJEVANJE ŠTUDIJA ZA VPIS V VIŠJI LETNIK**
* **DIPLOMANTI/-KE** [***kazalo***](#kazalo)

Kandidate/-ke, ki vpisne pogoje dokazujejo s tujim srednješolskim ali enakovrednim izobraževanjem, obveščamo, da je njihovo dokazilo o izobrazbi predmet priznavanja po Zakonu o vrednotenju in priznavanju tujega izobraževanja.

Obrazec prijave na študij je v tem primeru tudi vloga za začetek postopka priznavanja tujega izobraževanja za namen nadaljevanja izobraževanja v Republiki Sloveniji. Obrazec se odda v eVŠ **na spletnem portalu:** [**https://portal.evs.gov.si/prijava/**](https://portal.evs.gov.si/prijava/). Kandidati/-ke, ki bodo oddali/-e nepopolno prijavo oziroma vlogo za priznavanje izobraževanja za namen nadaljevanja izobraževanja, bodo individualno dodatno obveščeni/-e o zahtevi in roku za dopolnitev vloge pisno ali elektronsko preko portala eVŠ. Šteje se, da je dokument kandidatu/-ki vročen drugi delovni dan po dnevu objave dokumenta na portalu eVŠ oziroma peti delovni dan v primeru odpreme po pošti[[7]](#footnote-7).

Kandidati/-ke, ki se za študij prijavljajo s tujimi srednješolskimi spričevali za postopek prijave in postopek priznavanja, prijavi priložijo dokumente, navedene v [prilogi 4](#priloga4). Če kandidati pošljejo dokazila priporočeno po pošti, se šteje, da so dokumenti pravočasno oddani, če so na pošti oddani najkasneje na dan, ko se izteče rok za dopolnitev.

Seznam dokumentov se lahko razlikuje glede na državo izvora listine o izobraževanju, zato priporočamo, da se kandidati/-ke o podrobnejšem seznamu dokumentov oziroma informacijah v zvezi s postopkom predhodno pozanimajo pri pooblaščenih osebah na univerzah na spodaj navedenih kontaktnih podatkih:

* **Univerza v Ljubljani**, p. p. 362, 1001 Ljubljana, telefon +386 (1) 241 85 85, +386 (1) 241 85 86, elektronska pošta: recognition@uni-lj.si, spletna stran: https://www.uni-lj.si/; uradne ure: od ponedeljka do petka od 9. do 11. in od 12. do 15. ure po telefonu (od februarja do oktobra);
* **Univerza v Mariboru**, Slomškov trg 15, 2000 Maribor, telefon +386 (2) 235 52 63, elektronska pošta: recognition@um.si, spletna stran: http://www.um.si/studij/priznavanje; uradne ure: od ponedeljka do petka: od 9. do 11. in od 13. do 14. ure;
* **Univerza na Primorskem**, Titov trg 4, 6000 Koper, telefon +386 (5) 611 76 31, elektronska pošta: vpis@upr.si, spletna stran: http://www.upr.si; uradne ure od ponedeljka do petka od 9. do 11. in od 13. do 15. ure;
* **Univerza v Novi Gorici**, Vipavska cesta 13, 5000 Nova Gorica, telefon +386 (5) 331 52 34, elektronska pošta: studentska.pisarna@ung.si, spletna stran: http://www.ung.si; uradne ure: od ponedeljka do petka: od 9. do 11. ure in od 13. ure do 15.30.

Kandidati/-ke, ki se prijavljajo **za vpis v višji letnik** dodiplomskega ali enovitega magistrskega študija[[8]](#footnote-8), se o postopkih priznavanja tujega izobraževanja **pozanimajo neposredno na visokošolskem zavodu, kamor oddajajo prijavo**.

|  |
| --- |
| **OPOZORILO**  **Rok za izdajo odločbe o priznavanju** v skladu z Zakonom o vrednotenju in priznavanju izobraževanja (Uradni list RS, št. 87/2011, 97/2011 popr. in 109/12) je **dva meseca od prejema popolne vloge**.  Kandidati/-ke morajo upoštevati roke za oddajo dokazil o izpolnjevanju vpisnih pogojev v prijavno-sprejemnem postopku. |

# **12. DODELITEV STATUSA KANDIDATA/-KE S POSEBNIM STATUSOM** [***kazalo***](#kazalo)

**Kandidati/-ke zaprosijo za dodelitev statusa kandidata/-ke s posebnim statusom hkrati z oddajo prijave za vpis, v kateri označijo, da želijo zaprositi za status kandidata/-ke s posebnim statusom** (to označijo pri izpolnjevanju prijave za vpis na koraku »Preveritev podatkov o dosedanji visokošolski izobrazbi«, kjer odgovorijo z DA na četrto trditev, ki se glasi: »Želim zaprositi za dodelitev statusa kandidata s posebnim statusom«). **Prijavi za vpis morajo priložiti individualno prošnjo**, k njej priložijo listine, ki dokazujejo:

* invalidnost oziroma posebne potrebe, ki so nastale do zaključka srednje šole;
* kronično bolezen ali posledice akutne bolezni in so vplivale na uspeh v obdobju, ki se upošteva za sprejem (tretji ali četrti letnik srednje šole oziroma zaključek srednje šole);
* izjemne socialne razmere, ki so nastale do zaključka srednje šole; ali
* status vrhunskega športnika/-ce v obdobju, ki se upošteva za sprejem (tretji ali četrti letnik srednje šole oziroma zaključek srednje šole).

**Prošnjo z dokazili kandidati/-ke oddajo preko portala eVŠ v času izpolnjevanja prijave za vpis, lahko pa tudi po tem elektronsko preko portala eVŠ, vendar najpozneje do naslednjih rokov:**

* v **prvem prijavnem roku** najpozneje **do 19. junija 2021.** Dodeljeni status kandidata/-ke s posebnim statusom v prvem roku se upošteva tudi v drugem prijavnem roku in v roku za zapolnitev še prostih vpisnih mest.
* v **drugem prijavnem roku** najpozneje **do 27. avgusta 2021.** Dodeljeni status kandidata/-ke s posebnim statusom v drugem roku se upošteva tudi v roku za zapolnitev še prostih vpisnih mest.

O dodelitvi statusa odloči pristojni organ univerze oziroma javnih in koncesioniranih samostojnih visokošolskih zavodov in o tem obvesti kandidata/-ko preko portala eVŠ. Šteje se, da je dokument kandidatu/-ki vročen drugi delovni dan po dnevu objave na portalu eVŠ.

Odločitve pristojnih organov univerz ter javnih in koncesioniranih samostojnih visokošolskih zavodov o kandidatih/-kah s posebnim statusom veljajo samo za prijavno-sprejemni postopek po tem razpisu v prvem in drugem prijavnem roku ter roku za zapolnitev še prostih vpisnih mest.

Način razvrščanja kandidatov/-tk s posebnim statusom je naveden v 10. poglavju. Več informacij o dodelitvi statusa kandidata/-ke s posebnim statusom ter sprejemu v študijski program pa najdejo kandidati/-ke na spletni strani [https://www.uni-lj.si/](https://www.uni-lj.si/studij/prijavno_sprejemni_postopki/kandidati_s_posebnim_statusom/), [www.um.si/vpis](http://www.um.si/vpis), [www.ung.si](http://www.ung.si), [www.upr.si](http://www.upr.si) in **na naslovih** **visokošolskih prijavno-informacijskih služb**:

* Visokošolska prijavno-informacijska služba, Univerza v Ljubljani, p. p. 524, 1001 Ljubljana, elektronska pošta: [vpis@uni-lj.si](mailto:vpis@uni-lj.si), če študijski program, v prijavnem obrazcu napisan na prvem mestu, izvaja visokošolski zavod Univerze v Ljubljani, javni ali koncesionirani samostojni visokošolski zavod;
* Visokošolski prijavno-informacijski center, Univerza v Mariboru, p. p. 246, 2001 Maribor, elektronska pošta: [vpis@um.si](mailto:vpis@um.si), če študijski program, v prijavnem obrazcu napisan na prvem mestu, izvaja visokošolski zavod Univerze v Mariboru;
* Visokošolska prijavno-informacijska služba, Univerza na Primorskem, Titov trg 4, 6000 Koper, elektronska pošta: [vpis@upr.si](mailto:vpis@upr.si), če študijski program, v prijavnem obrazcu napisan na prvem mestu, izvaja visokošolski zavod Univerze na Primorskem;
* Visokošolska prijavno-informacijska služba, Univerza v Novi Gorici, Vipavska cesta 13, 5000 Nova Gorica, elektronska pošta: [studentska.pisarna@ung.si](mailto:studentska.pisarna@ung.si), če študijski program, v prijavnem obrazcu napisan na prvem mestu, izvaja visokošolski zavod Univerze v Novi Gorici.

Kandidati/-ke naj se z informacijami seznanijo pred izpolnjevanjem prijave.

# **13. VPIS** [***kazalo***](#kazalo)

Vpis poteka na visokošolskih zavodih, ki kandidate/-ke k vpisu povabijo pisno ali elektronsko. Vpis se opravi na podlagi izpolnjenega vpisnega lista.

Vpis sprejetih v prvem roku bo predvidoma **od 2. avgusta do najpozneje 17. avgusta 2021**. Vpis sprejetih v drugem roku bo **od 24. do 30. septembra 2021**. Vpis sprejetih v roku za zapolnitev še prostih vpisnih mest bo od **28. do 30. septembra 2021,** iz upravičenih razlogov, ki jih določi pristojni organ visokošolskega zavoda, pa najpozneje do 30. oktobra 2021, če tako na podlagi prošnje kandidata/-ke odloči pristojni organ visokošolskega zavoda.

Po rokih iz prejšnjega odstavka se vpisujejo tudi sprejeti kandidati/-ke, ki so se prijavili/-e za vpis v višji letnik (po merilih za prehode oziroma pod pogoji za hitrejše napredovanje), za vzporedni študij oziroma študij diplomantov/-k.

Za študenta/-ko, ki se po prvem vpisu v prvi letnik dodiplomskega ali enovitega magistrskega študijskega programa druge stopnje izpiše do 15. oktobra 2021, se šteje, da se v ta študijski program ni vpisal/-a.

# **14. OPOZORILO ZA ŽE VPISANE ŠTUDENTE/-KE** [***kazalo***](#kazalo)

Študenti/-ke, ki želijo spremeniti študijski program in te pravice oziroma pravice do ponavljanja še niso izrabili/-e, se morajo prijaviti tako kot drugi/-e kandidati/-ke. To velja tudi za študente/-ke, ki želijo v prvem letniku spremeniti način študija na istem študijskem programu. Oboji oddajo prijavo za vpis na spletnem portalu eVŠ (<https://portal.evs.gov.si/prijava/>).

Kandidati/-ke, ki so **enkrat že ponavljali/-e ali enkrat že spremenili/-e** študijski program, se za redni študij lahko prijavijo, vendar je za njihov študij predvideno plačilo šolnine v skladu s 77. členom Zakona o visokem šolstvu.

Kandidati/-ke, ki želijo ponavljati prvi letnik študijskega programa, v katerega so se vpisali/-e v preteklih letih, ne oddajajo prijave za vpis preko eVŠ. Kandidati/-ke morajo za ponovni vpis v isti letnik študijskega programa, v katerega so že vpisani/-e, izpolnjevati pogoje za ponavljanje letnika. Informacije o postopku in pogojih vpisa za ponavljanje letnika študenti/-ke dobijo na svojem visokošolskem zavodu. To velja tudi za napredovanje v višji letnik na študijskem programu, v katerega je kandidat/-ka že vpisan/-a.

Kandidati/-ke se ne morejo prijaviti v isti študijski program, v katerega so že bili/-e vpisani/-e in so se iz njega izpisali/-e. V tem primeru namreč ne gre za koriščenje pravice iz 66. člena Zakona o visokem šolstvu, v skladu s katerim lahko študenti/-ke enkrat v času študija ponavljajo letnik ali spremenijo študijski program ali smer zaradi neizpolnitve obveznosti v prejšnji smeri ali študijskem programu.

# **15. POJASNILO GLEDE PLAČEVANJA ŠOLNINE V SKLADU S 77. ČLENOM ZAKONA O VISOKEM ŠOLSTVU** [***kazalo***](#kazalo)

Državljanom/-kam Republike Slovenije in državljanom/-kam držav Evropske unije šolnine ni mogoče predpisati za izobraževanje v okviru dodiplomskih študijskih programov in podiplomskih študijskih programov druge stopnje z javno veljavnostjo, ki se izvajajo kot javna služba.

Ne glede na prejšnji odstavek se državljanom/-kam Republike Slovenije in državljanom/-kam članic Evropske unije šolnina zaračuna, če imajo že doseženo izobrazbo, ki ustreza najmanj ravni izobrazbe, pridobljene po študijskem programu, v katerega so vpisani/-e, oziroma še nimajo dosežene izobrazbe, ki ustreza najmanj ravni izobrazbe, pridobljene po študijskem programu, v katerega so vpisani/-e, in jim je prenehal status študenta v skladu s 70. členom Zakona o visokem šolstvu na prejšnjem študijskem programu.

Kandidati/-ke, ki so enkrat že ponavljali/-e ali enkrat že spremenili/-eštudijski program, se lahko prijavijo in so sprejeti/-e za redni študij, vendar je za njihov študij predvideno plačilo šolnine v skladu s 77. členom Zakona o visokem šolstvu[[9]](#footnote-9).

# **16. PODROBNEJŠE INFORMACIJE** [***kazalo***](#kazalo)

* Razpis za vpis je objavljen tudi na spletnih straneh <https://portal.evs.gov.si/> in visokošolskih prijavno-informacijskih služb Univerze v Ljubljani ([https://www.uni-lj.si/](https://www.uni-lj.si/studij/prijavno-sprejemni-postopki/dodipl/)), Univerze v Mariboru ([www.um.si/vpis](http://www.um.si/vpis)), Univerze na Primorskem ([www.upr.si](http://www.upr.si)) in Univerze v Novi Gorici ([www.ung.si](http://www.ung.si)).
* Navodila za izpolnjevanje prijave za vpis dobite na spletni strani <https://portal.evs.gov.si/>. Navodila v pisni in video različici so na voljo tako v slovenskem (<http://portal.evs.gov.si/navodila-za-oddajo>) kot angleškem (<http://portal.evs.gov.si/information-in-english>) jeziku.
* **Tehnična pomoč za težave z digitalnim potrdilom in elektronskim podpisovanjem**: Enotni kontaktni center državne uprave (EKC), e-naslov: [ekc@gov.si](mailto:ekc@gov.si), tel.: 080 2002 (med delavniki od 8. do 16. ure – do 1. 3. 2021, od 8. do 22. ure – od 1. 3. 2021 dalje). Upoštevajte, da bo vaša vloga obravnavana le v času uradnih ur.
* **Vsebinska pomoč za vprašanja pri izpolnjevanju elektronske vloge**: Enotni kontaktni center državne uprave (EKC), e-naslov: [ekc@gov.si](mailto:ekc@gov.si), tel.: 080 2002 (med delavniki od 8. do 16. ure – do 1. 3. 2021, od 8. do 22. ure – od 1. 3. 2021 dalje), tel. za klice iz tujine: 00386 1 478 85 90. Upoštevajte, da bo vaša vloga obravnavana le v času uradnih ur.

**Več informacij o razpisu za vpis dobijo kandidati/-ke v:**

* **Visokošolski prijavno-informacijski službi Univerze v Ljubljani**; Kongresni trg 12, 1000 Ljubljana, tel.: (01) 241 85 02 ali 241 85 55, oziroma po elektronski pošti [vpis@uni-lj.si](mailto:vpis@uni-lj.si) in na spletni strani [https://www.uni-lj.si/](https://www.uni-lj.si/studij/prijavno-sprejemni-postopki/dodipl/),
* **Visokošolskem prijavno-informacijskem centru Univerze v Mariboru**; Slomškov trg 15, 2000 Maribor, tel.: (02) 235 52 61, 235 52 63, 235 52 64 (uradne ure od ponedeljka do petka: od 9. do 11. in od 13. do 14. ure), po elektronski pošti [vpis@um.si](mailto:vpis@um.si) in na spletni strani [www.um.si/vpis](http://www.um.si/vpis),
* **Visokošolski prijavno-informacijski službi Univerze na Primorskem**; Titov trg 4, 6000 Koper, tel.: (05) 611 76 31, po elektronski pošti: [vpis@upr.si](mailto:vpis@upr.si) in na spletni strani [www.upr.si](http://www.upr.si).
* **Visokošolski prijavno-informacijski službi Univerze v Novi Gorici**; Vipavska cesta 13, 5000 Nova Gorica, tel.: (05) 331 52 34 (uradne ure: od ponedeljka do petka: od 9. do 11. in od 13. ure do 15.30), po elektronski pošti [studentska.pisarna@ung.si](mailto:studentska.pisarna@ung.si) in na spletni strani [www.ung.si](http://www.ung.si).
* Informacije o razpisu za vpis in prijavno-sprejemnem postopku dobijo kandidati/-ke tudi pri šolskih svetovalnih delavcih/-kah na srednjih šolah in pri strokovnih delavcih/-kah na zavodih za zaposlovanje.
* Več informacij o dodelitvi statusa kandidata/-ke s posebnim statusom ter sprejemu v študijski program najdejo kandidati/-ke na spletnih straneh visokošolskih prijavno-informacijskih služb.
* Pojasnila o izračunavanju točk za razvrščanje kandidati/-ke dobijo pri šolskih svetovalnih delavcih/-kah na srednjih šolah in zavodih za zaposlovanje. Preglednica za pretvorbo ocen in primeri izračunavanja točk za razvrščanje so objavljeni tudi spletnih straneh <https://portal.evs.gov.si/> in visokošolskih prijavno-informacijskih služb Univerze v Ljubljani ([https://www.uni-lj.si/](https://www.uni-lj.si/studij/prijavno-sprejemni-postopki/clani-eu)), Univerze v Mariboru ([www.um.si/vpis](http://www.um.si/vpis)), Univerze na Primorskem (www.upr.si in <https://www.upr.si/sl/studij/vpis-up>) in Univerze v Novi Gorici ([www.ung.si](http://www.ung.si)).
* Razpisi za vpis v nekoncesionirane študijske programe so objavljeni na spletnih straneh nekoncesioniranih zasebnih samostojnih visokošolskih zavodov, zbrani pa so na spletni strani <https://portal.evs.gov.si/>. Podrobne informacije kandidati/-ke dobijo na posameznem zavodu.
* Informacije o prijavi in opravljanju izpitov splošne mature dobijo kandidati/-ke na gimnazijah in Državnem izpitnem centru (Ljubljana, Kajuhova 32 U, +386 (1) 548 46 00, <http://www.ric.si/>).
* Informacije o subvencioniranem bivanju študentov/-k so objavljene na spletnih straneh študentskih domov (<http://www.stud-dom-lj.si/>, <http://www.studentskidomovi.um.si/>, <http://www.sd.upr.si/>).

**Informacije o prijavno-sprejemnem postopku in dokazilih za vpis Slovenci/-ke brez slovenskega državljanstva in tujci/-ke iz držav nečlanic Evropske unije dobijo:**

* v **Visokošolski prijavno-informacijski službi Univerze v Ljubljani** (Kongresni trg 12, p. p. 524, 1001 Ljubljana, [https://www.uni-lj.si/](https://www.uni-lj.si/studij/prijavno_sprejemni_postopki/slovenci_brez_in_tujci/), tel.: +386 (1) 241 85 85, +386 (1) 241 85 86, elektronska pošta: [admission@uni-lj.si](mailto:admission@uni-lj.si)), uradne ure: od ponedeljka do petka: od 9. do 11. in od 12. do 15. ure po telefonu od februarja do oktobra), če želijo študirati na Univerzi v Ljubljani;
* v **Visokošolskem prijavno-informacijskem centru Univerze v Mariboru** (Slomškov trg 15, p. p. 246, 2001 Maribor, tel.: +386 (2) 235 52 63, +386 (2) 235 52 64, elektronska pošta: [vpis@um.si](mailto:vpis@um.si)), uradne ure: od ponedeljka do petka: od 9. do 11. in od 13. do 14. ure), če želijo študirati na Univerzi v Mariboru;
* v **Visokošolski prijavno-informacijski službi Univerze na Primorskem** (Titov trg 4, 6000 Koper, tel.:+386 (5) 611 76 31, elektronska pošta: [vpis@upr.si](mailto:vpis@upr.si)), če želijo študirati na Univerzi na Primorskem;
* v **Visokošolski prijavno-informacijski službi Univerze v Novi Gorici** (Vipavska cesta 13, 5000 Nova Gorica, tel. + 386 (5) 33152 34, elektronska pošta: [studentska.pisarna@ung.si](mailto:studentska.pisarna@ung.si)), če želijo študirati na Univerzi v Novi Gorici;
* na posameznih **javnih in koncesioniranih samostojnih visokošolskih zavodih**.

**PRILOGA 1: Predmeti splošne mature** [***kazalo***](#kazalo)

|  |
| --- |
| ***SKUPNI DEL SPLOŠNE MATURE:*** |
| * + - slovenščina (italijanščina kot materinščina oziroma madžarščina kot materinščina na narodno mešanih območjih), |
| * + - tuji jezik: angleščina, francoščina, italijanščina, nemščina, ruščina ali španščina, |
| * + - matematika. |
| ***IZBIRNI DEL SPLOŠNE MATURE:*** |
| * + - angleščina, |
| * + - biologija, |
| * + - biotehnologija, |
| * + - drugi jezik na narodno mešanem območju: slovenščina, madžarščina ali italijanščina |
| * + - ekonomija, |
| * + - elektrotehnika, |
| * + - filozofija, |
| * + - fizika, |
| * + - francoščina, |
| * + - geografija, |
| * + - glasba (moduli: glasbeni stavek, petje in inštrument, jazz in zabavna glasba, balet), |
| * + - grščina, |
| * + - informatika, |
| * + - italijanščina, |
| * + - kemija, |
| * + - latinščina, |
| * + - likovna teorija, |
| * + - materiali (modul gradbeništvo), |
| * + - mehanika, |
| * + - nemščina, |
| * + - psihologija, |
| * + - računalništvo, |
| * + - ruščina, |
| * + - sociologija, |
| * + - sodobni ples, |
| * + - španščina, |
| * + - umetnostna zgodovina, |
| * + - zgodovina, |
| * + - zgodovina in teorija gledališča in filma. |

**PRILOGA 2: Tabela za pretvorbo ocen pri točkovanju omejitve vpisa na visokošolskih strokovnih študijskih programih prve stopnje** [***kazalo***](#kazalo)

|  |  |  |  |  |  |  |  |
| --- | --- | --- | --- | --- | --- | --- | --- |
| **Splošna matura, Mednarodna matura** | **Poskusna matura, Zaključni izpit pred 1. 6. 1995 s petimi predmeti** | **Poklicna matura z možnim maksimumom 23 točk** | **Poklicna matura z možnim maksimumom 20 točk, Zaključni izpit s štirimi predmeti** | **Zaključni izpit z dvema predmetoma, Srednješolska diploma, 3. in 4. letnik** | **Lestvica 2–8 (materni jezik, matematika, tuj jezik)** | **Lestvica 2–5** | **Normirane vrednosti** |
| 34 | 25 | 23 | 20 | 10 | 8 | 5 | **100** |
| 33 |  |  |  |  |  |  | **99,2** |
| 32 |  | 22 |  |  |  |  | **98,3** |
| 31 |  |  |  |  |  |  | **97,5** |
| 30 |  | 21 |  |  |  |  | **96,7** |
| 29 |  |  |  |  |  |  | **95,8** |
| 28 | 24 | 20 | 19 |  |  |  | **95** |
| 27 |  |  |  |  |  |  | **94** |
| 26 |  | 19 |  |  |  |  | **93** |
| 25 |  |  |  |  |  |  | **92** |
| 24 |  |  |  |  |  |  | **91** |
| 23 | 23 | 18 | 18 | 9 | 7 |  | **90** |
| 22 | 22 |  |  |  |  |  | **87,5** |
| 21 | 21 | 17 | 17 |  |  |  | **85** |
| 20 | 20 | 16 | 16 | 8 | 6 | 4 | **80** |
| 19 | 19 | 15 | 15 |  |  |  | **75** |
| 18 | 18 | 14 | 14 | 7 | 5 |  | **70** |
| 17 | 17 |  |  |  |  |  | **67,5** |
| 16 | 16 | 13 | 13 |  |  |  | **65** |
| 15 | 15 | 12 | 12 | 6 | 4 | 3 | **60** |
| 14 | 14 | 11 | 11 |  |  |  | **55** |
| 13 | 13 | 10 | 10 | 5 | 3 |  | **50** |
| 12 | 12 |  |  |  |  |  | **47,5** |
| 11 | 11 | 9 | 9 |  |  |  | **45** |
| 10 | 10 | 8 | 8 | 4 | 2 | 2 | **40** |

**PRILOGA 3: Tabela za pretvorbo ocen pri točkovanju omejitve vpisa na univerzitetnih študijskih programih prve stopnje in enovitih magistrskih študijskih programih druge stopnje** [***kazalo***](#kazalo)

| **Splošna matura, Mednarodna matura, Poklicna matura(1)** | **Poskusna matura, Zaključni izpit pred 1. 6. 1995 s petimi predmeti** | **Zaključni izpit pred 1. 6. 1995 s štirimi predmeti(2)** | **Zaključni izpit z dvema predmetoma, Srednješolska diploma, 3. in 4. letnik** | **Lestvica 2–8(3)** | **Lestvica 2–5(4)** | **Normirane vrednosti** |
| --- | --- | --- | --- | --- | --- | --- |
| 34 | 25 | 20 | 10 | 8 | 5 | **100** |
| 33 |  |  |  |  |  | **99,2** |
| 32 |  |  |  |  |  | **98,3** |
| 31 |  |  |  |  |  | **97,5** |
| 30 |  |  |  |  |  | **96,7** |
| 29 |  |  |  |  |  | **95,8** |
| 28 | 24 | 19 |  |  |  | **95** |
| 27 |  |  |  |  |  | **94** |
| 26 |  |  |  |  |  | **93** |
| 25 |  |  |  |  |  | **92** |
| 24 |  |  |  |  |  | **91** |
| 23 | 23 | 18 | 9 | 7 |  | **90** |
| 22 | 22 |  |  |  |  | **87,5** |
| 21 | 21 | 17 |  |  |  | **85** |
| 20 | 20 | 16 | 8 | 6 | 4 | **80** |
| 19 | 19 | 15 |  |  |  | **75** |
| 18 | 18 | 14 | 7 | 5 |  | **70** |
| 17 | 17 |  |  |  |  | **67,5** |
| 16 | 16 | 13 |  |  |  | **65** |
| 15 | 15 | 12 | 6 | 4 | 3 | **60** |
| 14 | 14 | 11 |  |  |  | **55** |
| 13 | 13 | 10 | 5 | 3 |  | **50** |
| 12 | 12 |  |  |  |  | **47,5** |
| 11 | 11 | 9 |  |  |  | **45** |
| 10 | 10 | 8 | 4 | 2 | 2 | **40** |

**Pojasnila k tabeli:**

1. Lestvica se uporablja za točkovanje splošnega uspeha (izračunanega iz petih predmetov), in sicer na naslednji način:

* Splošna matura: upoštevajo se točke splošnega uspeha, dosežene pri splošni maturi.
* Mednarodna matura: upoštevajo se točke splošnega uspeha, dosežene pri mednarodni maturi, pretvorjene v slovensko ocenjevalno lestvico v skladu s Pravilnikom o izvajanju izobraževalnega programa mednarodna matura.
* Poklicna matura, z možnim maksimumom 23 točk: upoštevajo se točke splošnega uspeha, dosežene pri poklicni maturi, katerim se prišteje točkovana ocena dodatnega predmeta splošne mature ob poklicni maturi (t.i. peti predmeti splošne mature).
* Poklicna matura z možnim maksimumom 20 točk: upoštevajo se točke splošnega uspeha, dosežene pri poklicni maturi (za predmet slovenščina se ocena pretvori po lestvici iz stolpca »Lestvica 2–8« in se prišteje razlika v točkah, prišteje se še točkovna ocena dodatnega predmeta splošne mature ob poklicni maturi (t.i. peti predmeti splošne mature).

(2) Lestvica se uporablja tudi za točkovanje pri zaključnem izpitu pred 1. 6. 1995 s tremi predmeti, pri čemer se seštevek vseh ocen, ki je lahko največ 15, preračuna na 20.

(3) Lestvica 2–8 se uporablja pri točkovanju uspeha pri predmetu maternega jezika (slovenščina, madžarščina, italijanščina) pri drugih jezikih na narodno mešanem območju ter pri predmetih, ki se pri splošni maturi ocenjujejo tudi na višji ravni zahtevnosti (matematika in tuji jeziki). Ta lestvica se za navedene predmete upošteva za vse različne mature.

(4) Lestvica 2–5 se uporablja pri točkovanju uspeha pri predmetih splošne mature, ki se ocenjuje samo na osnovi ravni zahtevnosti.

**PRILOGA 4: Dokazila, potrebna za postopek prijave za vpis in priznavanja tujega izobraževanja za namen nadaljevanja študija v Republiki Sloveniji za kandidate/-ke s tujo listino[[10]](#footnote-10)** [***kazalo***](#kazalo)

|  |  |  |  |
| --- | --- | --- | --- |
| **Opis priloge** | **Legalizacija** | | |
|  | **Brez legalizacije** | **Apostille** | **Zakon o legalizaciji listin v mednarodnem prometu** |
| 1. **Sken ali fotografija listin/e** o zaključenem izobraževanju v tujini, za katerega želite, da se prizna za obravnavo v prijavno-sprejemnem postopku, brez legalizacije.   Verodostojnost kopije listine o izobraževanju bomo preverjali pri izdajatelju izvirne listine oz. pristojnemu organu države izvora listine s strani visokošolskega zavoda.  **Če visokošolski zavod ne bo mogel potrditi verodostojnosti listine, se bo kandidate/-ke pozvalo, naj pošljejo:**  **Original listin/e** o zaključenem izobraževanju v tujini, za katerega želite, da se prizna za obravnavo v prijavno-sprejemnem postopku, ki je legaliziran po predpisih in glede na državo izvora.  Zahteve po legalizaciji glede na državo izvora listin/e: | * Republika Avstrija * Republika Bolgarija * Republika Bosna in Hercegovina * Češka republika * Francija * Grčija * Republika Hrvaška * Republika Madžarska * Republika Romunija * Republika Severna Makedonija * Republika Srbija | Države podpisnice Haaške konvencije:  <https://www.hcch.net/en/instruments/conventions/status-table/?cid=41>  Pristojni organi za legalizacijo:  <https://www.hcch.net/en/instruments/conventions/authorities1/?cid=41> | Vse ostale države |
| 1. Sken ali fotografija prevoda listine o izobraževanju iz prve točke v slovenski ali angleški jezik**, če zapis na listini ni v latinici in je zapisana v rokopisu** (zadostuje kopija prevoda, ki jo je opravil sodno zaprisežen tolmač). **Glede potrebe po prevodu listine se pozanimajte pri pooblaščenih osebah na univerzah ali neposredno na visokošolskem zavodu, kamor oddajate prijavo.** | | | |
| 1. **Sken ali fotografijo dokazil/a o vsebini in trajanju izobraževanja** ter opravljenih obveznostih med izobraževanjem (na primer razredna spričevala za vsa leta srednje šole) in prevod spričeval zadnjih dveh letnikov srednje šole v slovenski ali angleški jezik**, če zapis na listini ni v latinici in je zapisana v rokopisu** (zadostuje kopija prevoda, ki jo je opravil sodno zaprisežen tolmač). **Glede potrebe po prevodu listine se pozanimajte pri pooblaščenih osebah na univerzah ali neposredno na visokošolskem zavodu, kamor oddajate prijavo.** | | | |
| 1. Sken ali fotografija lastnoročno podpisanega (kandidatov podpis) kronološkega opisa izobraževanja, relevanten za vpis pri nadaljevanju izobraževanja. | | | |
| 1. Sken ali fotografija dokazil/-a o **opravljenem izpitu** iz znanja slovenščine na ustrezni ravni ali ustrezno drugo dokazilo – **samo v primerih**, ko je to vpisni pogoj za študijski program. Več informacij o drugih ustreznih dokazilih: <http://portal.evs.gov.si/razpisi-za-vpis-javni-koncesionirani>. | | | |
| **6. Sken ali fotografija osebnega dokumenta:**   * državljani držav članic EU: osebna izkaznica ali potni list (stran z osebnimi podatki kandidata), * tuji državljani iz držav nečlanic EU: potni list (stran z osebnimi podatki kandidata). | | | |

**PRILOGA 5: Pravila vrednotenja srednješolskega uspeha iz tujih spričeval**

* + - 1. **Splošna določila** [***kazalo***](#kazalo)

Za vsa tuja spričevala je treba opraviti postopek priznavanja izobraževanja za namen nadaljevanja izobraževanja v enovitih magistrskih, univerzitetnih oziroma visokošolskih strokovnih študijskih programih.

Po določilih Zakona o priznavanju in vrednotenju izobraževanja (UL RS, št. 87/11. pop. 97/11, pop. 109/12) postopek priznavanja vodijo pooblaščene osebe univerz oziroma samostojnih visokošolskih zavodov, ki izdajo Odločbo o priznanju pravice do nadaljevanja izobraževanja, iz katere je razvidno, kateremu spričevalu v R Sloveniji je tuje spričevalo enakovredno.

Na osnovi odločbe o priznanju Visokošolska prijavno–informacijska služba (v nadaljevanju: VPIS) za posameznika ugotovi, ali izpolnjuje splošne pogoje za vpis v študijske programe, ki jih je napisal v prijavi ter tudi, kako se tuje spričevalo obravnava v primeru omejitve vpisa.

Če je za posamezni študijski program sprejet sklep o omejitvi vpisa, mora VPIS ovrednotiti posameznikov učni uspeh in ocene, pridobljene v srednješolskem izobraževanju. Pri obravnavi tujega spričevala upošteva ocenjevalne lestvice tujih srednješolskih izobraževalnih sistemov.

V primeru odstopanja od Pravil vrednotenja tujih srednješolskih spričeval se pri vrednotenju srednješolskega uspeha upošteva specifičnost posameznega šolskega sistema in lestvico za pretvorbo ocen, izdelano za ta sistem.

Pri tem primerja sistem šolanja in ocenjevanja v tuji državi s predpisi, ki veljajo v Sloveniji:

* Zakon o maturi (UL RS št. 29/08, 40/11, 1/07 in 46/16–ZOFVI–K),
* Pravilnik o splošni maturi (UL RS št. 29/08 in 40/11),
* Pravilnik o ocenjevanju znanja v srednjih šolah (UL RS št. 60/2010),
* Pravilnik o izvajanju izobraževalnega programa mednarodne mature (UL RS št. 67/04 in 44/08),
* Pravilnik o poklicni maturi (UL RS št. 99/01, 44/08),
* Tabela za pretvorbo ocen pri točkovanju omejitve vpisa na univerzitetnih študijskih programih prve stopnje in enovitih magistrskih študijskih programih druge stopnje,
* Tabela za pretvorbo ocen pri točkovanju omejitve vpisa na visokošolskih študijskih programih prve stopnje.

1. **Pretvarjanje ocen** [***kazalo***](#kazalo)

* Lestvico s **tremi pozitivnimi ocenami** vrednotimo tako, da je tuja najboljša ocena enakovredna slovenski najboljši (5 odlično), tuja najslabša slovenski najslabši pozitivni (2 zadostno), tretja (vmesna) ocena pa je enakovredna 3,5 (70 normiranih točk), kar je enakovredno slovenski oceni 4 (prav dobro).
* Lestvico s **štirimi pozitivnimi ocenami** ne glede na to, ali so številski, črkovni, besedni ali odstotkovni zapisi, vrednotimo v skladu s slovensko štiristopenjsko lestvico pozitivnih ocen (odlično, prav dobro, dobro, zadostno).
* Lestvico s **petimi pozitivnimi ocenami** pretvorimo v štiristopenjsko lestvico. Če so ocene v spričevalu opisane tudi z besedo, se to upošteva (npr. dve najboljši oceni sta odlični – Italija). Če takega zapisa ni, se upošteva pravilo iz visokega šolstva: najvišja ocena je odlično, drugi dve sta prav dobro, četrta je dobro, peta zadostno.
* Lestvico s **šestimi pozitivnimi ocenami** pretvorimo v štiristopenjsko lestvico. Če so ocene v spričevalu opisane tudi z besedo, se to upošteva, sicer se zgledujemo po lestvici mednarodne mature (IB): **6 in 7** je odlično (5), **5** je prav dobro (4), **4** je dobro (3), **3 in 2** je zadostno (2), **1** je nezadostno (1).
* Če je v spričevalu zapisana ocenjevalna lestvica, ki se razlikuje od zgoraj navedenih pravil pretvorbe, se jo upošteva.
* V primeru, kjer je pozitivnih ocen več kot šest ali so ocene napisane v odstotkih in ocenjevalna lestvica ni zapisana v spričevalu, se posamezna ocena pretvori po formuli: Y–2 = (5–2)/(a–b) × (X–b), kjer velja:

a = najvišja pozitivna ocena v ocenjevalni lestvici;

b= najnižja pozitivna ocena v ocenjevalni lestvici;

X= ocena, ki jo želimo pretvoriti;

Y= pretvorjena ocena;

2= najnižja pozitivna ocena v slovenski ocenjevalni lestvici;

5= najvišja pozitivna ocena v slovenski ocenjevalni lestvici.

1. **Vrednotenje splošnega uspeha v zadnjih dveh letnikih srednje šole** [***kazalo***](#kazalo)

* Za določanje uspeha v zadnjih dveh letnikih srednje šole se upošteva v spričevalu zapisan uspeh v posameznem letniku.
* Če splošni uspeh v posameznem letniku ni zapisan, se upoštevajo določbe, ki veljajo za dijake v R Sloveniji (Pravilnika o ocenjevanju znanja v srednjih šolah; UL RS št.: 60/2010).
* Če gre za odstopanja od meril določanja splošnega uspeha, se upošteva splošni uspeh iz potrdila srednje šole, ki ga kandidat priloži srednješolskemu spričevalu.
* V primeru, ko je v spričevalu vpisana pri posameznem predmetu posameznega letnika šolanja negativna ocena, pa je iz njega mogoče prebrati, da dijak kljub temu sme opravljati končni izpit, se imetniku listine prizna za ta predmet oceno 2 (zadostno).
* Če splošni uspeh v zadnjem semestru v spričevalu ni vpisan, temveč je omenjeno le dovoljenje za opravljanje mature oziroma zaključnega izpita, se za določitev splošnega uspeha letnika upoštevajo končne ocene zadnjega semestra.

1. **Vrednotenja uspeha pri priznanem zaključnem izpitu pred 1. 6. 1995** [***kazalo***](#kazalo)

* Splošni uspeh pri priznanem zaključnem izpitu pred 1. 6. 1995 se določi v točkah tako, da se seštejejo ocene pri posameznih predmetih (vsota štirih ali petih predmetov), ki so vpisane v zaključnem spričevalu. Največje možno število točk je 20 (vsota štirih predmetov) oziroma 25 (vsota petih predmetov).
* Pri **dveh** opravljenih predmetih na priznanem zaključnem izpitu, se upošteva vsota ocen iz dveh predmetov. Največje možno število točk je 10.
* Pri **treh** opravljenih predmetih na priznanem zaključnem izpitu, se upošteva vsota ocen iz treh predmetov, izračunana po formuli ((X × 4) / 3), pri čemer velja: X = vsota ocen na zaključnem izpitu. Največje možno število točk je 20.
* Pri **večjem** številu (več kot pet) predmetov pri priznanem zaključnem izpitu, se kot splošni uspeh na zaključnem izpitu upošteva vsota petih najbolje ocenjenih predmetov. Največje možno število točk je 25.
* Če v kandidatovem zaključnem spričevalu ni navedenih ocen– npr. diploma, veljajo ista določila, kot za generacije dijakov usmerjenega izobraževanja v R Sloveniji, ki niso imele predpisanega zaključnega izpita. Za splošni uspeh na zaključnem izpitu se upošteva vsota splošnega uspeha v predzadnjem in zadnjem letniku srednje šole, izražena v točkah. Največje možno število točk je 10.
* Če je v končnem spričevalu zaključni uspeh izražen zgolj v odstotkih (%) ali samo s povprečno vrednostjo (oceno), se ta upošteva.
* Če v kandidatovem zaključnem spričevalu ni navedenih ocen za posamezne predmete, se za posebej zahtevani predmet na zaključnem izpitu v skladu z merili izbire za posamezni študijski program upošteva ocena iz tega predmeta v zadnjem letniku srednje šole. Če kandidat **v zadnjem letniku** ni imel zahtevanega predmeta, za ta predmet dobi nič (0) točk. Kandidat lahko izpit iz posameznega predmeta opravlja tudi v R Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če kandidat posebej zahtevanega predmeta v skladu z merili izbire za posamezni študijski program ni opravljal v posameznih letnikih šolanja, dobi za ta predmet nič (0) točk.
* Dodatne točke se pri predmetih, ki so opravljeni na višji zahtevnostni ravni, pri priznanem zaključnem izpitu ne dodajajo.
* Če kandidat ni opravljal določenega predmeta s popolnoma enakim imenom, kot jih poznamo v Sloveniji, ima pa (sodeč po imenu) podoben predmet (ali več takih predmetov), upoštevamo oceno(e) le–tega(teh).
* Kandidatu, ki se mu mora v skladu z merili izbire točkovati uspeh iz določenega predmeta v zadnjem letniku srednje šole, ko se je predmet predaval, upoštevamo najboljšo oceno v primeru, da je v spričevalu več ustreznih predmetov v skladu z merili izbire.
* Če je v zaključnem spričevalu vpisana pri posameznem predmetu negativna ocena, pa je iz njega mogoče sklepati oziroma prebrati, da je dijak opravil zaključni izpit, se imetniku listine prizna za ta predmet nič točk, pri čemer se število doseženih točk izračuna tako, da se seštejejo ocene vseh predmetov, ki so vpisane v zaključnem spričevalu (vključno z negativno oceno – nič točk). Kandidatov seštevek točk se primerja glede na maksimalno število točk, ki jih kandidat lahko doseže glede na določeno število predmetov, ki jih je opravljal.

1. **Vrednotenja uspeha pri priznani poklicni maturi** [***kazalo***](#kazalo)

* Za določanje splošnega uspeha pri poklicni maturi veljajo ista določila kot za dijake s poklicno maturo v R Sloveniji (Pravilnik o poklicni maturi, UL RS št. 99/01, 44/08).
* V primeru omejitve vpisa se v izbirnem postopku za vpis v visokošolske strokovne študijske programe se za splošni uspeh na poklicni maturi upoštevajo štirje predmeti: dva predmeta skupnega dela poklicne mature (materni jezik in strokovno–teoretični predmet) ter dva predmeta izbirnega dela poklicne mature (tuj jezik ali matematika in četrti predmet). Največje možno število točk je 23.
* V primeru omejitve vpisa se v izbirnem postopku za vpis v univerzitetne študijske programe se za splošni uspeh na poklicni maturi upošteva pet predmetov: dva predmeta skupnega dela poklicne mature (materni jezik in strokovno–teoretični predmet) ter dva predmeta izbirnega dela poklicne mature (tuji jezik ali matematika in četrti predmet) ter ocena iz predmeta splošne mature. Največje možno število točk je 31.

Izpit iz maturitetnega predmeta ne sme biti iz predmeta, ki ga je kandidat že opravil na poklicni maturi.

Pri večjem številu (več kot pet) predmetov pri priznani poklicni maturi, se kot splošni uspeh, dosežen na poklicni maturi, upoštevajo za vpis v visokošolske strokovne študijske programe štirje predmeti: dva predmeta skupnega dela poklicne mature (materni jezik in strokovno–teoretični predmet) ter dva najbolje ocenjena predmeta izbirnega dela poklicne mature (tuji jezik ali matematika in četrti predmet); za vpis v univerzitetne študijske programe pa se upošteva pet predmetov: dva predmeta skupnega dela poklicne mature (materni jezik in strokovno–teoretični predmet) ter dva najbolje ocenjena predmeta izbirnega dela poklicne mature (tuj jezik ali matematika in četrti predmet) ter ocena iz predmeta splošne mature, navedeni predmet splošne mature kandidat opravi v Sloveniji v skladu z določili Zakona o splošni maturi ali v tujini. V obeh primerih mora poslati ustrezno potrdilo o opravljenem izpitu iz predmeta splošne mature.

* V primeru, da je kandidat opravil več predmetov poklicne mature, ki ustrezajo zahtevanemu predmetu, se upošteva najbolje ocenjeni predmet.
* Ocena iz maternega jezika se točkuje na lestvici od 2 do 8 (višji nivo).
* Če v kandidatovem zaključnem spričevalu ni navedene ocene za splošnoizobraževalne predmete poklicne mature (materni jezik ter tuj jezik in matematika), se pri splošnem uspehu upošteva ocena iz posameznega predmeta v zadnjem letniku srednje šole. Če kandidat **v zadnjem letniku** ni imel zahtevanega predmeta, za ta predmet dobi nič (0) točk. Kandidat lahko izpit iz posameznega predmeta opravlja tudi v Republiki Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če v kandidatovem zaključnem spričevalu ni navedene ocene za strokovno–teoretični in četrti predmet poklicne mature, dobi nič (0) točk. Kandidat lahko izpit iz posameznega predmeta opravlja tudi v R Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če v kandidatovem zaključnem spričevalu ni navedene ocene za posebej zahtevani splošnoizobraževalni predmet poklicne mature (materni jezik ter tuj jezik in matematika), se v skladu z merili izbire upošteva ocena iz tega predmeta v zadnjem letniku srednje šole. Če kandidat **v zadnjem letniku** ni imel zahtevanega predmeta, za ta predmet dobi nič (0) točk. Kandidat lahko izpit iz posameznega predmeta opravlja tudi v R Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če v kandidatovem zaključnem spričevalu ni navedene ocene za posebej zahtevani strokovno–teoretični in četrti predmet poklicne mature, dobi nič (0) točk. Kandidat lahko izpit iz posameznega predmeta opravlja tudi v Republiki Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če kandidat ni opravljal določenega predmeta s popolnoma enakim imenom, kot jih poznamo v Sloveniji, ima pa (sodeč po imenu) podoben predmet (ali več takih predmetov), upoštevamo oceno(e) le–tega(teh).
* V primeru, ko je v spričevalu poklicne mature vpisana pri posameznem predmetu negativna ocena, pa je iz njega mogoče sklepati oziroma prebrati, da je dijak opravil poklicno maturo, se imetniku listine prizna za ta predmet nič točk, pri čemer se število doseženih točk izračuna tako, da se seštejejo ocene vseh predmetov, ki so vpisane v zaključnem spričevalu (vključno z negativno oceno – nič točk). Kandidatov seštevek točk se primerja glede na maksimalno število točk, ki jih kandidat lahko doseže glede na določeno število predmetov, ki jih je opravljal.

1. **Vrednotenje uspeha pri priznani splošni maturi** [***kazalo***](#kazalo)

* Za določanje splošnega uspeha pri splošni maturi veljajo ista določila kot za dijake s splošno maturo v Republiki Sloveniji (Zakon o maturi, UL RS št. 29/08, 40/11, 1/07 in 46/16–ZOFVI–K in Pravilnik o splošni maturi, UL RS št. 29/08 in 40/11).
* V primeru omejitve vpisa se v izbirnem postopku upoštevajo trije predmeti skupnega dela splošne mature (materni jezik, tuj jezik in matematika) ter dva predmeta izbirnega dela splošne mature.
* Če v kandidatovem zaključnem spričevalu ni navedene ocene za posamezni predmet skupnega dela splošne mature (materni jezik, tuj jezik in matematika), se pri splošnem uspehu upošteva ocena iz tega predmeta v zadnjem letniku srednje šole. Če kandidat **v zadnjem letniku** ni imel zahtevanega predmeta, za ta predmet dobi nič (0) točk. Kandidat lahko izpit iz posameznega predmeta opravlja tudi v Republiki Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če v kandidatovem zaključnem spričevalu ni navedene ocene za posamezni predmet izbirnega dela splošne mature (izbirni predmet), dobi nič (0) točk. Kandidat lahko izpit iz posameznega predmeta opravlja tudi v R Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če v kandidatovem zaključnem spričevalu ni navedene ocene za posebej zahtevani predmet skupnega dela splošne mature (materni jezik, tuj jezik in matematika), se upošteva ocena iz tega predmeta v zadnjem letniku srednje šole. Če kandidat **v zadnjem letniku** ni imel zahtevanega predmeta, za ta predmet dobi nič (0) točk. Kandidat lahko izpit iz posameznega predmeta opravlja tudi v R Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Če v kandidatovem zaključnem spričevalu ni navedene ocene za posebej zahtevani izbirni predmet splošne mature, dobi nič (0) točk. Kandidat lahko izpit iz posameznega predmeta opravlja tudi v Republiki Sloveniji v skladu z določili Zakona o splošni maturi ali v tujini. V tem primeru mora priložiti ustrezno potrdilo o opravljenem izpitu.
* Pri večjem številu (več kot pet) predmetov pri priznani splošni maturi, se kot splošni uspeh, dosežen na splošni maturi, upoštevajo trije predmeti skupnega dela splošne mature (materni jezik, tuj jezik in matematika) ter dva najbolje ocenjena predmeta izbirnega dela splošne mature.
* V primeru, da je kandidat opravil več predmetov, ki ustrezajo zahtevanemu predmetu, se upošteva najbolje ocenjeni predmet.
* Če se za vpis v določen študijski program upošteva ocena iz posameznega maturitetnega predmeta, se šesti predmet obravnava tako, kot je z zakonom in pravilnikom o splošni maturi določeno v R Sloveniji.
* Če v državi, kjer je bilo spričevalo pridobljeno, zahtevnostne ravni niso mogoče (višji, osnovni nivo), se za seštevek pretvorjenih ocen uporabi lestvico, ki velja za zaključni izpit, opravljen iz petih ali štirih predmetov, največje skupno število točk je pri petih predmetih 25 in pri štirih predmetih 20, pri čemer mora kandidat opraviti tri predmete skupnega dela splošne mature (materni jezik, tuj jezik in matematika). Če v zaključnem spričevalu ni navedene ocene za posamezni predmet skupnega dela splošne mature (materni jezik, tuj jezik in matematika), se pri splošnem uspehu upošteva ocena iz tega predmeta v zadnjem letniku srednje šole. Če kandidat **v zadnjem letniku** ni imel zahtevanega predmeta, za ta predmet dobi nič (0) točk.
* Za posebej zahtevane ocene iz predmetov skupnega dela splošne mature (materni jezik, tuj jezik in matematika), se v primeru omejitve vpisa v skladu z merili izbire ocenam iz predmetov skupnega dela splošne mature prišteje dodatne točke po določilih Pravilnika o splošni maturi, tudi v primeru eno nivojske lestvice (predmeti opravljeni na osnovnem nivoju).
* Če je iz spričevala razvidno, da je predmet, ki ustreza obveznemu predmetu splošne mature v Sloveniji, opravljen na višji zahtevnostni ravni, oceni prištejemo dodatne točke po določilih Pravilnika o splošni maturi.
* Ocena iz tujega jezika, pridobljena v tujini, se vrednoti enako, kot če bi bila pridobljena v srednji šoli v Republiki Sloveniji.
* Če kandidat ni opravljal določenega maturitetnega predmeta s popolnoma enakim imenom, kot jih poznamo v Sloveniji, ima pa (sodeč po imenu) podoben ali soroden predmet (ali več takih predmetov oziroma vsebin), se upošteva ocena le–tega.
* Vrednotenje uspeha na splošni maturi s tremi obveznimi predmeti, ki ji kandidat lahko opravlja na višjem nivoju: v skupnem seštevku točk se upoštevajo trije predmeti obveznega dela splošne mature.

Za višji nivo se prišteje dodatne točke po pravilu: 2 + 1, 3 + 2, 4 + 2, 5 + 3.

Splošni uspeh se izračuna po formuli: splošni uspeh = pretvorjena ocena 1 + pretvorjena ocena 2 + pretvorjena ocena 3 ×√2 (1.41). Maksimalno število točk je 34.

* Vrednotenje uspeha na splošni maturi s tremi obveznimi predmeti, ki jih kandidat lahko opravlja le na osnovnem nivoju: v skupnem seštevku točk se upošteva vsota ocen iz treh predmetov, izračunana po formuli ((X × 4) / 3), pri čemer velja: X = vsota ocen na zaključnem izpitu). Največje možno število točk je 20.
* Če je v spričevalu splošne mature vpisana pri posameznem predmetu negativna ocena, pa je iz njega mogoče sklepati oziroma prebrati, da je dijak opravil splošno maturo, se imetniku listine prizna za ta predmet nič točk, pri čemer se število doseženih točk izračuna tako, da se seštejejo ocene vseh predmetov, ki so vpisane v zaključnem spričevalu (vključno z negativno oceno – nič točk). Kandidatov seštevek točk se primerja glede na maksimalno število točk, ki jih kandidat lahko doseže glede na določeno število predmetov, ki jih je opravljal.

1. **Vrednotenje uspeha pri evropski maturi** [***kazalo***](#kazalo)

Za kandidate, ki so končali srednješolsko izobraževanje po programu evropskih šol, se ocene iz spričevala o evropski maturi oziroma letnih spričeval pretvorijo v ocene slovenske ocenjevalne lestvice v srednješolskem izobraževanju v skladu s pravilnikom, ki določa pravila pretvorbe ocen programa evropskih šol.

Zaključno spričevalo Evropske mature (European Baccalaureate) je po zakonu enakovredno spričevalu o splošni maturi v Republiki Sloveniji in zato ni potreben postopek priznavanja.

1. **Vrednotenje uspeha pri mednarodni maturi** [***kazalo***](#kazalo)

Za vrednotenje uspeha pri mednarodni maturi veljajo določila Pravilnika o izvajanju izobraževalnega programa mednarodne mature (Ur. l. RS št. 67/04 in 44/08).

Diploma o opravljeni mednarodni maturi (IB) je po zakonu enakovredna spričevalu o splošni maturi v Republiki Sloveniji in zanjo ni potreben postopek priznavanja.

**PRILOGA 6: Preizkusi posebnih nadarjenosti, sposobnosti in spretnosti V PRVEM PRIJAVNEM ROKU**

[***kazalo***](#kazalo)

|  |  |  |
| --- | --- | --- |
| **Visokošolski zavod – študijski program** | **Datum preizkusa** | **Veljavnost** |
| **UNIVERZA V LJUBLJANI** |  |  |
| Akademija za glasbo – Glasbena umetnost | 21. maj 2021 | Samo za tekoče leto |
| Akademija za glasbo – Glasbena pedagogika | 24. junij 2021 | Samo za tekoče leto |
| Akademija za gledališče, radio, film in televizijo | 28. junij – 8. julij 2021 | Samo za tekoče leto |
| Akademija za likovno umetnost in oblikovanje | 28. junij – 8. julij 2021 | Samo za tekoče leto |
| Biotehniška fakulteta – Krajinska arhitektura | 2. julij 2021 | Samo za tekoče leto |
| Fakulteta za arhitekturo – Arhitektura, Urbanizem | 5. – 8. julij 2021 | Samo za tekoče leto |
| Fakulteta za šport | 28. in 29. junij 2021 | Samo za tekoče leto |
| Naravoslovnotehniška fakulteta – Oblikovanje tekstilij in oblačil | 7. in 8. julij 2021 | Samo za tekoče leto |
| Pedagoška fakulteta – Likovna pedagogika | 24. junij 2021 | Samo za tekoče leto |
| Pedagoška fakulteta – Logopedija in surdopedagogika | 1. in 2. julij 2021 | Samo za tekoče leto |
| Zdravstvena fakulteta – Laboratorijska zobna protetika | 29. junij 2021 | Samo za tekoče leto |
| **UNIVERZA V MARIBORU** |  |  |
| Fakulteta za gradbeništvo, prometno inženirstvo in arhitekturo – Arhitektura | 29. junij 2021 | Samo za tekoče leto |
| Pedagoška fakulteta – Glasbena pedagogika | 29. junij ali 1. julij 2021 | Trajna |
| Pedagoška fakulteta – Likovna pedagogika | 2. in 5. julij 2021 | Trajna |
| Pedagoška fakulteta – Športno treniranje | 2. julij 2021 | Samo za tekoče leto |
| **UNIVERZA NA PRIMORSKEM** |  |  |
| Fakulteta za vede o zdravju – Aplikativna kineziologija | 1. in 2. julij 2021 | Samo za tekoče leto |
| Pedagoška fakulteta – Vizualne umetnosti in oblikovanje | 28. in 29. junij 2021 | 5 let |
| **SAMOSTOJNI VISOKOŠOLSKI ZAVOD** |  |  |
| Fakulteta za dizajn | 30. junij – 2. julij 2021 | Samo za tekoče leto |

Preizkusi posebnih nadarjenosti, sposobnosti in spretnosti **V DRUGEM PRIJAVNEM ROKU**

|  |  |  |
| --- | --- | --- |
| **Visokošolski zavod – študijski program** | **Datum preizkusa** | **Veljavnost** |
| **UNIVERZA V LJUBLJANI** |  |  |
| Akademija za glasbo | 9. september 2021 | Samo za tekoče leto |
| Akademija za gledališče, radio, film in televizijo | ni preizkusov | - |
| Akademija za likovno umetnost in oblikovanje | 9. in 10. september 2021 | Samo za tekoče leto |
| Biotehniška fakulteta – Krajinska arhitektura | 10. september 2021 | Samo za tekoče leto |
| Fakulteta za arhitekturo – Arhitektura, Urbanizem | 8. in 9. september 2021 | Samo za tekoče leto |
| Fakulteta za šport | 10. september 2021 | Samo za tekoče leto |
| Naravoslovnotehniška fakulteta – Oblikovanje tekstilij in oblačil | ni preizkusov | Samo za tekoče leto |
| Pedagoška fakulteta – Likovna pedagogika | 10. september 2021 | Samo za tekoče leto |
| Pedagoška fakulteta – Logopedija in surdopedagogika | 9. september 2021 | Samo za tekoče leto |
| Zdravstvena fakulteta – Laboratorijska zobna protetika | ni preizkusov | - |
| **UNIVERZA V MARIBORU** |  | Samo za tekoče leto |
| Fakulteta za gradbeništvo, prometno inženirstvo in arhitekturo – Arhitektura | 8. september 2021 | Samo za tekoče leto |
| Pedagoška fakulteta – Glasbena pedagogika | 10. september 2021 | Trajna |
| Pedagoška fakulteta – Likovna pedagogika | 9. september 2021 | Trajna |
| Pedagoška fakulteta – Športno treniranje | 9. september 2021 | Samo za tekoče leto |
| **UNIVERZA NA PRIMORSKEM** |  |  |
| Fakulteta za vede o zdravju – Aplikativna kineziologija | 10. september 2021 | Samo za tekoče leto |
| Pedagoška fakulteta – Vizualne umetnosti in oblikovanje | 8. in 9. september 2021 | 5 let |
| **SAMOSTOJNI VISOKOŠOLSKI ZAVOD** |  |  |
| Fakulteta za dizajn | 8. do 10. september 2021 | Samo za tekoče leto |

1. V drugem prijavnem roku se na še prosta vpisna mesta lahko prijavijo le kandidati/-ke, ki so se prijavili/-e že v prvem prijavnem roku in niso bili/-e sprejeti/-e, ter kandidati/-ke, ki so bili/-e sprejeti/-e v prvem prijavnem roku in se niso vpisali/-e, in sicer:

   * kandidati/-ke s tujimi srednješolskimi listinami, ki že imajo sklep o priznanju teh listin, izdan v prvem prijavnem roku;
   * kandidati/-ke z odločbo o priznanju tuje srednješolske listine, izdano do leta 2005;
   * kandidati/-ke s podeljeno diplomo mednarodne mature ali evropske mature;
   * kandidati/-ke s končano srednjo šolo v Sloveniji.

   [↑](#footnote-ref-1)
2. V drugem prijavnem roku se na še prosta oziroma razpisana vpisna mesta lahko prijavijo kandidati/-ke, ki niso oddali/-e prve prijave za vpis, in tisti kandidati/-ke, ki so oddali/-e prvo prijavo za vpis, vendar se niso uvrstili/-e v nobenega od v prvi prijavi navedenih študijskih programov. Vsak kandidat/-ka lahko odda največ tri prijave. V eni prijavi se kandidat/-ka prijavi na en študijski program, za katerega izpolnjuje pogoje za vpis. [↑](#footnote-ref-2)
3. Zakon o začasnih ukrepih za omilitev in odpravo posledic covid-19 (ZZUOOP), ki je bil objavljen v Uradnem listu RS št. 152/20, je v 108. členu določil, da se ne glede na določbe predpisov, ki urejajo izvedbo prijavno-sprejemnih postopkov za vpis, v prijavno-sprejemnih postopkih za vpis za študijsko leto 2021/2022 na visokošolskih zavodih v Republiki Sloveniji prijave za vpis in vsa k prijavi zahtevana dokazila vlagajo po elektronski poti preko informacijskega sistema eVŠ, če je identiteto vložnika mogoče ugotoviti. Pristojni organ visokošolskega zavoda je dolžan pridobiti in preveriti dokazila, potrebna za prijavo za vpis in priznavanje izobraževanja za namen nadaljevanja izobraževanja, kot je določeno s predpisi, ki urejajo dokazila o izpolnjevanju vpisnih pogojev, in dokumentacijo, ki mora biti priložena vlogi za priznavanje izobraževanja. V postopkih uveljavljanja pravic ali obveznosti kandidatov/-k komunikacija poteka pisno ali prek informacijskega sistema eVŠ. Šteje se, da je dokument kandidatu/-ki vročen drugi delovni dan po dnevu objave dokumenta v informacijskem sistemu eVŠ oziroma peti delovni dan v primeru odpreme po pošti. [↑](#footnote-ref-3)
4. Storitev SI-PASS je enotna točka za preverjanje identitete različnih uporabnikov/-ic ter elektronsko podpisovanje vlog in drugih dokumentov. SI-PASS se praviloma uporablja v okviru opravljanja posameznih elektronskih storitev. [↑](#footnote-ref-4)
5. Priloga ni obvezna. V kolikor visokošolska prijavno-informacijska služba ali visokošolski zavod potrebuje vpogled v osebni dokument za ugotavljanje istovetnosti in državljanstva posameznika/-ice, ga bo le-ta k temu pozval. Zakon o začasnih ukrepih za omilitev in odpravo posledic COVID-19 (Uradni list RS, št. [152/20](http://www.uradni-list.si/1/objava.jsp?sop=2020-01-2610) in [175/20](http://www.uradni-list.si/1/objava.jsp?sop=2020-01-3096) – ZIUOPDVE) v 108. členu določa, da se ne glede na določbe predpisov, ki urejajo izvedbo prijavno-sprejemnih postopkov za vpis, v prijavno-sprejemnih postopkih za vpis za študijsko leto 2021/2022 na visokošolskih zavodih v Republiki Sloveniji prijave za vpis in vsa k prijavi zahtevana dokazila vlagajo po elektronski poti preko informacijskega sistema eVŠ, če je identiteto vložnika mogoče ugotoviti. Pristojni organ visokošolskega zavoda je dolžan pridobiti in preveriti dokazila, potrebna za prijavo za vpis in priznavanje izobraževanja za namen nadaljevanja izobraževanja, kot je določeno s predpisi, ki urejajo dokazila o izpolnjevanju vpisnih pogojev in dokumentacijo, ki mora biti priložena vlogi za priznavanje izobraževanja. [↑](#footnote-ref-5)
6. Če kandidat/-ka obvestila ne prejme na elektronski naslov, naveden v prijavi za vpis, naj se o tem pozanima na visokošolskem zavodu. [↑](#footnote-ref-6)
7. Zakon o začasnih ukrepih za omilitev in odpravo posledic COVID-19 (Uradni list RS, št. [152/20](http://www.uradni-list.si/1/objava.jsp?sop=2020-01-2610) in [175/20](http://www.uradni-list.si/1/objava.jsp?sop=2020-01-3096) – ZIUOPDVE) v 108. členu določa, da se v postopkih uveljavljanja pravic ali obveznosti kandidatov/-k glede dokazil, potrebnih za prijavo za vpis in priznavanje izobraževanja za namen nadaljevanja izobraževanja, kot je določeno s predpisi, ki urejajo dokazila o izpolnjevanju vpisnih pogojev in dokumentacijo, ki mora biti priložena vlogi za priznavanje izobraževanja, komunikacija poteka pisno ali prek informacijskega sistema eVŠ. Šteje se, da je dokument kandidatu/-ki vročen drugi delovni dan po dnevu objave dokumenta v informacijskem sistemu eVŠ oziroma peti delovni dan v primeru odpreme po pošti. [↑](#footnote-ref-7)
8. Postopek priznavanja za vpis v višji letnik na Univerzi v Mariboru (UM) izvajajo pristojne pooblaščene osebe v Visokošolskem prijavno-informacijskem centru UM, zato se kandidati/-ke za informacije lahko obrnejo tudi nanje (podatki za stike so navedeni zgoraj pri Univerzi v Mariboru). [↑](#footnote-ref-8)
9. Odgovori na pogosta vprašanja glede financiranja študija so objavljeni na spletni strani: <http://portal.evs.gov.si/pogosta-vprasanja-financiranje-studija> [↑](#footnote-ref-9)
10. Zahtevana dokumentacija je v skladu s Pravilnikom o spremembah in dopolnitvi Pravilnika o obrazcih, dokumentaciji in stroških pri vrednotenju in priznavanju izobraževanja. [↑](#footnote-ref-10)